
1. Наименование на програмата:

Оперативна програма „Иновации и конкурентоспособност“ 2014-2020
2. Наименование на приоритетната ос:
Приоритетна ос 1 „Технологично развитие и иновации"
Инвестиционен приоритет 1.1 „Технологично развитие и иновации“
3. Наименование на процедурата:
BG16RFOP002-1.005 „Разработване на продуктови и производствени иновации“
4. Измерения по кодове:

Измерение 1 – Област на интервенция:

056 Инвестиции в инфраструктура, капацитет и оборудване в МСП, пряко свързани с научноизследователски и иновационни дейности.

057 Инвестиции в инфраструктура, капацитет и оборудване в големи дружества, пряко свързани с научноизследователски и иновационни дейности.
062 Трансфер на технологии и сътрудничество между университети и предприятия, основно в полза на МСП
Измерение 2 – Форма на финансиране:

01 Безвъзмездни средства.
Измерение 3 – Вид територия:
07 Не се прилага.

Измерение 4 – Териториални механизми за изпълнение:

07 Не се прилага.

Измерение 5 – Тематична цел 

01 Засилване на научноизследователската дейност, развойната дейност в областта на технологиите и иновациите

Измерение 6 Вторична тема по ЕСФ

08 Не се прилага

Измерение 7 Икономическа дейност
5. Териториален обхват:
Проектите по процедурата следва да бъдат изпълнени на територията на Република България.

Допускат се и ограничени дейности в рамките на проектите, осъществявани в чужбина съгласно чл. 70 от Регламент (ЕС) № 1303/2013.

6. Цели на предоставяната безвъзмездна финансова помощ по процедурата и очаквани резултати:
Цел на процедурата:

Нарастване на дела на предприятията, които разработват и разпространяват продуктови и производствени иновации, както и повишаване на иновационния капацитет на предприятията.
Обосновка:

Според класацията на Иновационния съюз от 2016 г. България попада в групата на страните „плахи иноватори“, чието представяне е с повече от 50% под средното ниво за ЕС-28 и заема предпоследно място по иновационно представяне сред ЕС-28. Най-сериозна причина за изоставането на България по отношение иновациите е делът на общите инвестиции в НИРД и иновации в сравнение с водещите световни икономики и другите държави-членки на ЕС.

В частния сектор по-голямата част от предприятията, особено микро и малките предприятия, не разполагат със собствени технологии и възможности за разработване на иновации с решаващо значение за отделни отрасли или група отрасли от икономиката. Тези фирми работят под технологичната граница, а техният растеж се основава на източници на подобрения в производителността, които не са свързани с НИРД и разпространение на знанията, нито с генериране на знания. 

В резултат от това българската икономика все още не е навлязла в етапа на преход от ефикасна икономика към високо ниво на развитие, което я поставя в позицията на „догонваща” държава. Чрез подкрепата по ОПИК 2014-2020 се търсят възможности за ускоряването на прехода към икономика, базирана на знанието и в този смисъл стратегията на ОПИК 2014-2020 г. е насочена към увеличаване на инвестициите (публични и частни) в НИРД и иновации и принос за постигането на националната цел за дял от 1,5% на разходите за НИРД от БВП.

Иновационната стратегия за интелигентна специализация (ИСИС), която има характера на предварително условие за стартиране на мерките по Приоритетна ос 1 „Технологично развитие и иновации“ (Тематична цел 1 от ОСР) адресира необходимостта от синхронизиране на усилията в сферата на развитието на икономиката, научните изследвания и иновациите, и засилване на връзката между науката и бизнеса. Стратегическата цел на ИСИС е „До 2020 г. България да премине от групата на „плахите иноватори” в групата на „умерените иноватори”. Изпълнението на тази цел се свързва с провеждането на ефективна политика за растеж на базата на конкурентните предимства на индустрията и научните изследвания. ИСИС определя тематични области, като посредством регулярна комуникация с всички партньори и заинтересовани страни ще се гарантира непрекъснат процес на предприемаческо откритие. В тази връзка, по Приоритетна ос 1 на ОПИК (вкл. настоящата процедура) ще се подкрепят изключително дейности, попадащи в специфичните тематични области на ИСИС.

ИСИС определя следните четири тематични области по Цел 1:

•
мехатроника и чисти технологии; 

•
ИКТ и информатика; 

•
индустрия за здравословен живот и биотехнологии; 

•
нови технологии в креативните и рекреативните индустрии.

Фокусът на настоящата процедура е в пълно съответствие със специфичната цел на Приоритетна ос 1 на ОПИК за повишаване на иновационната дейност на предприятията и ще допринесе за разработване на иновации с потенциал за внедряване в икономиката.
Очаквани резултати:

Очакваните резултати от подкрепата по процедурата се изразяват в нарастване на дела на предприятията, разработващи продуктови и производствени иновации  в тематичните области на ИСИС, в резултат на което ще се повиши иновационния им капацитет и конкурентоспособност.
7. Индикатори:

7.1.Индикатори за резултат и изпълнение съгласно оперативната програма

В съответствие със специфичната цел на Инвестиционен приоритет 1.1 „Технологично развитие и иновации“ проектните предложения по настоящата процедура следва задължително да имат принос към постигането на поне един от следните индикатори за резултат: 

- Дял на иновативните предприятия;

- Разходи за иновации, които не са резултат от НИРД.

Информацията за постигане на индикаторите ще бъде предоставяна служебно от НСИ. При сключване на договор за предоставяне на безвъзмездна финансова помощ кандидатът/партньорът следва да попълни декларация по образец за съгласие за използване на данни за целите на отчитането по Оперативната програма (Приложение Й към Условията за изпълнение).
Допълнително, УО на ОПИК ще следи за изпълнението и отчитането на следните индикатори за изпълнение: 

-  Брой на предприятията, получаващи подкрепа;

- Частни инвестиции, допълващи публичната подкрепа за иновации или за научноизследователски и развойни проекти;

В т. 8 от Формуляра за кандидатстване кандидатите следва да попълнят данни за базова и целева стойност по горепосочените индикатори за изпълнение в съответствие с Примерните указания на УО за попълване на електронен формуляр за кандидатстване (Приложение А към Условията за кандидатстване). 
ВАЖНО: Повече информация по отчитането на индикаторите за резултат и изпълнение по ОПИК е дадена в Методологическите насоки за отчитането на индикаторите за резултат и изпълнение по ОПИК (актуализирана версия), разработени от Управляващия орган и НСИ, публикувани на следния интернет адрес:
http://opic.bg/opik/operativna-programa
7.2. Индивидуални за процедурата и проектите индикатори за изпълнение 

В случай че кандидатът е предвидил разработване на еко-иновации в рамките на проекта, то той следва да попълни задължително индикатора, посочен по-долу:
- Финансирани проекти за еко-иновации. 
В случай че проектът включва партньорство, то кандидатът следва да попълни задължително индикатора, посочен по-долу:
- Брой предприятия, които си сътрудничат с научноизследователски институции.
В т. 8 от Формуляра за кандидатстване кандидатите следва да попълнят данни за базова/целева стойност по горепосочения индикатор за изпълнение в съответствие с Примерните указания на УО за попълване на електронен формуляр за кандидатстване – Приложение А. 
8. Общ размер на безвъзмездната финансова помощ по процедурата:
Общият размер на безвъзмездната финансова помощ по процедура за подбор на проекти BG16RFOP002-1.005 „Разработване на продуктови и производствени иновации“ е както следва:
	Общ размер на безвъзмездната финансова помощ
	Средства от Европейския фонд за регионално развитие
	Национално съфинансиране

	68 454 050 лева 
35 000 000 евро

	58 185 942.50 лева
29 750 000 евро
	10 268 107.50 лева
5 250 000 евро


Средният годишен бюджет за държавната помощ по процедурата, попадаща в обхвата на Регламент (ЕС) № 651/2014 на Комисията, не трябва да надхвърля 150 млн. евро.
Предвидено е следното разпределение на наличния бюджет в зависимост от категорията
 на предприятието-кандидат:
	
	Микро и малки предприятия
	Средни предприятия
	Големи предприятия

	Средства
	 39 116 600 лева

20 000 000 евро
	13 690 810 лева

7 000 000 евро
	15 646 640 лева

8 000 000 евро




9. Минимален и максимален размер на безвъзмездната финансова помощ за конкретен проект:
	Минималният и максималният размер на заявената безвъзмездна финансова помощ по процедура за подбор на проекти BG16RFOP002-1.005 „Разработване на продуктови и производствени иновации“ са както следва: 


	Минимален размер на заявената безвъзмездна финансова помощ
	Максимален размер на заявената безвъзмездна финансова помощ в зависимост от  категорията на предприятието-кандидат

	100 000 лева 
	Микро и малки предприятия: 500 000 лева


	
	Средни предприятия: 750 000 лева


	
	Големи предприятия: 1 000 000 лева



ВАЖНО: Безвъзмездната финансова помощ, заявена от кандидата по процедурата, заедно с договорената от кандидата за последните 7 години безвъзмездна финансова помощ по ОПРКБИ и/или ОПИК, не може да надвишава 2 500 000 лева за микро и малки предприятия, 5 000 000 лева за средни предприятия и 7 500 000 лева за големи предприятия. 
Спазването на горепосоченото изискване се проверява както на етап „Техническа и финансова оценка“ на проектните предложения, така и на етап „Договаряне“. В случай че по време на финансовата оценка се установи надвишаване на тези прагове, Оценителната комисия служебно ги намалява до максимално допустимия размер. В случай че на етап договаряне се установи надвишаване на посочените прагове, Ръководителят на Управляващия орган взема мотивирано решение за отказ за предоставяне на безвъзмездна финансова помощ. На етап „Техническа и финансова оценка“ за период на последните 7 години се счита периодът до датата на подаване на проектното предложение, а на етап „Договаряне“ към датата на сключване на договора с конкретния бенефициент. При пресмятането на горепосочените прагове за приключилите договори следва да се взима предвид стойността на реално получената БФП, а за договорите, които са все още в процес на изпълнение следва да се взима предвид стойността на БФП по договор.
В допълнение, кандидатите, които са подали проектни предложения по процедури BG16RFOP002-2.009 „Развитие на клъстери в България“, BG16RFOP002-3.001 „Енергийна ефективност за малките и средни предприятия“, BG16RFOP002-3.002 „Повишаване на енергийната ефективност в големи предприятия“, както и кандидати, включени в резервния списък с проектни предложения, успешно преминали оценката, но за които не е достигнало финансиране по процедура BG16RFOP002-1.001 „Подкрепа за внедряване на иновации в предприятията“ и BG16RFOP002-1.002 „Подкрепа за разработване на иновации от стартиращи предприятия“следва да имат предвид, че ако са одобрени и сключат договор по съответната процедура, то стойността на  БФП съгласно сключения договор ще бъде взета предвид при пресмятането на горепосочените максимални прагове за получена БФП за период от 7 години при финансовата оценка на проектните предложения, както и на етап договаряне по настоящата процедура.
В рамките на горните минимални и максимални размери са налице следните ограничения, следващи от правилата за държавни помощи:

1) Максимален размер на помощта при приложим режим „Помощи за проекти за научноизследователска и развойна дейност“ съгласно чл.25 от Регламент (ЕС) № 651/2014 (Елемент А):
ВАЖНО: Ограниченията по т.1) са приложими както за предприятията-кандидати, така и за партньорите.
Безвъзмездната финансова помощ, за която се кандидатства по Елемент А, заедно с получената държавна/минимална помощ от други източници, не може да надхвърля максимално допустимия размер на помощта по чл. 4, пар. 1, буква „и“ от Регламент на Комисията (ЕС) № 651/2014, както следва:
 а) ако проектът е предимно за индустриални научни изследвания: левовата равностойност на 20 млн. евро за предприятие за проект; такъв е случаят, когато повече от половината от допустимите разходи за проекта са направени във връзка с дейности, попадащи в категорията на индустриалните научни изследвания или заедно в категориите на индустриалните и фундаменталните научни изследвания;
 б) ако проектът е предимно за експериментално развитие: левовата равностойност на 15 млн. евро за предприятие за проект; такъв е случаят, когато повече от половината от допустимите разходи за проекта са направени във връзка с дейности, попадащи в категорията на експерименталното развитие.

Проверката за съответствие с максимално допустимия размер на помощта се извършва при вземане предвид на общия размер на държавната помощ и/или минималната помощ, получена във връзка със същите установими допустими разходи, които се припокриват частично или напълно с разходите по проекта.

2) Максимален размер на помощта при приложим режим „de minimis“ съгласно Регламент (ЕС) № 1407/2013 (Елемент Б)
Максималният размер на помощта по режим de minimis, за която се кандидатства, заедно с другите получени минимални помощи от кандидата, не може да надхвърля левовата равностойност на 200 000 евро и съответно левовата равностойност на 100 000 евро, в случай на едно и също предприятие
, което осъществява шосейни товарни превози за чужда сметка за период от три бюджетни години(две предходни плюс текущата година) .

Размерът на получените минимални помощи се определя като сбор от помощта, за която се кандидатства по Елемент Б и получената минимална помощ на територията на Република България от:

• предприятието-кандидат;

• предприятията, с които предприятието кандидат образува „едно и също предприятие“ по смисъла на чл. 2, пар. 2 на Регламент (ЕС) № 1407/2013 и Приложение Х към настоящите Условия;

• всички предприятия, които са се влели, слели с или са придобити от някое от предприятията,  образуващи „едно и също предприятие“ с предприятието кандидат, съгласно чл. 3, пар. 8 на Регламент (ЕС) № 1407/2013;

• предприятията, образуващи „едно и също предприятие“ с предприятието кандидат, които са се възползвали от помощ de minimis, получена преди разделяне или отделяне, съгласно чл. 3, пар. 9 от Регламент (ЕС) № 1407/2013.

Праговете, посочени в т. 1) и т. 2) не могат да бъдат заобикаляни чрез изкуствено разделяне на проекти със сходни характеристики и бенефициенти. Спазването на праговете по т. 1) и т. 2) освен чрез Декларацията за държавни/минимални помощи по Приложение Г ще бъде проверявано и чрез проверка в Информационна система "Регистър на минималните помощи", Публичния регистър на Европейската комисия, Информационната система за управление и наблюдение на Структурните инструменти на ЕС в България 2007-2013 (ИСУН), Информационната система за управление и наблюдение на Структурните инструменти на ЕС в България (ИСУН 2020) и Търговския регистър. 
ВАЖНО: Преди сключване на административния договор за предоставяне на безвъзмездна финансова помощ, Управляващият орган ще извършва документална проверка на декларираните данни от одобрените кандидати в Декларацията за държавни/минимални помощи – Приложение Г (попълвана както на етап кандидатстване, така и преди сключване на административен договор).
10. Процент на съфинансиране

I. Елемент А – приложим режим „Помощи за проекти за научноизследователска и развойна дейност“ съгласно чл. 25 от Регламент (ЕС) № 651/2014:
Основният интензитет на безвъзмездната финансова помощ е, както следва:
	Вид изследвания
	Основен интензитет на помощта

	Индустриални научни изследвания

	50 %

	Експериментално развитие

	25 %


Надбавки (приложими за Индустриални научни изследвания и Експериментално развитие):

1) В случай че помощта е предоставена на МСП, интензитетите на помощта за индустриални научни изследвания и за експериментално развитие могат да бъдат увеличени с 10 % за средни предприятия и с 20 % за малки и микро предприятия:
	Вид изследвания
	Интензитет 

	
	Микро и малки предприятия
	Средни предприятия
	Големи предприятия

	Индустриални научни изследвания
	70%
	60%
	50%

	Експериментално развитие
	45%
	35%
	25%


Посочените в таблиците по-горе стойности на интензитета на безвъзмездната финансова помощ се прилагат в случаите на проекти, които НЕ включват ефективно сътрудничество.  
2) Интензитетите на помощта за индустриални научни изследвания и за експериментално развитие, както са посочени в т. 1 по-горе, могат да бъдат увеличени с още 15 %, но не повече от 80% общо, ако проектът включва ефективно сътрудничество
 между едно предприятие и една или повече организации за научни изследвания и разпространение на знания
, които организации поемат най-малко 10 % от допустимите разходи и разполагат с правото да публикуват резултатите от собствените си научни изследвания.

	Вид изследвания
	Интензитет 

	
	Микро и малки предприятия
	Средни предприятия
	Големи предприятия

	Индустриални научни изследвания
	80%
	75%
	65%

	Експериментално развитие
	60%
	50%
	40%


ВАЖНО: Максималните размери на помощта по посочения елемент не може да надхвърлят праговете, посочени в т. 9 от Условията за кандидатстване. 

Кандидатът следва да заложи един и същи интензитет за всички разходи, извършвани от кандидата в проектното предложение, финансирани по режим „Помощи за проекти за научноизследователска и развойна дейност“ съгласно чл.25 от Регламент (ЕС) № 651/2014
. Кандидатът следва да заложи един и същи интензитет за всички разходи, извършвани от съответния партньор
 в проектното предложение, финансирани по режим „Помощи за проекти за научноизследователска и развойна дейност“ съгласно чл.25 от Регламент (ЕС) № 651/2014.
II. Елемент Б - приложим режим „de minimis“ съгласно Регламент (ЕС) № 1407/2013
	Категория на предприятието
	Максимален интензитет на помощта

	Микро, малки, средни и големи предприятия
	70 %


ВАЖНО: Общият размер на помощта „de minimis” съгласно Регламент (ЕС) № 1407/2013 не може да надхвърля праговете, посочени в т. 9 от Условията за кандидатстване.

Кандидатът следва да заложи един и същи интензитет за всички разходи, извършвани от кандидата в проектното предложение, финансирани по режим „de minimis“ съгласно Регламент (ЕС) № 1407/2013 .

Остатъкът от общите допустими разходи по проекта, независимо от приложимия режим на държавна помощ, трябва да бъде съфинансиран чрез собствени средства на кандидата/партньора или със средства от външни източници, които средства изключват всякаква публична подкрепа. Посоченото ще бъде проверявано въз основа на представената Декларация за държавни/минимални помощи по Приложение Г.
За да се изчисли интензитетът на помощта, всички данни се представят в брутно изражение - преди приспадането на данъци и други такси. Помощите, които се предоставят на няколко части (т.е. когато кандидатът предвижда да ползва авансово и/или междинно/и плащане/ия), се сконтират към техния размер към момента на предоставяне. Допустимите разходи се сконтират до тяхната стойност към момента на предоставяне на помощта
. Лихвеният процент, който се използва за сконтиране, е сконтовият процент, приложим към момента на предоставяне на помощта, в съответствие с чл. 7, ал. 3 от Регламент на Комисията (ЕС) № 651/2014 и чл. 3, ал. 6 от Регламент (ЕС) № 1407/2013 на Комисията от 18 декември 2013 г. Интензитетът на безвъзмездната финансова помощ се изчислява чрез определяне на сконтираната стойност на помощта, изразена като процент от сконтираната стойност на допустимите разходи.
11. Допустими кандидати: 

11.1 Критерии за допустимост на кандидатите и партньорите
I. Критерии за допустимост на кандидатите:

1) Допустими по настоящата процедура за подбор на проекти са само кандидати, които са търговци по смисъла на Търговския закон или Закона за кооперациите или да са еквивалентно лице по смисъла на законодателството на държава-членка на Европейското икономическо пространство.
Клонове на юридически лица, регистрирани в България, не могат да участват в процедурата за подбор на проекти поради липсата на самостоятелна правосубектност.

В случай че кандидатите са еквивалентно лице на търговци по смисъла на Търговския закон или на Закона на кооперациите съгласно законодателството на държава-членка на Европейското икономическо пространство, с оглед извършване на плащания по настоящата процедура, към датата на сключване на административния договор за предоставяне на безвъзмездна финансова помощ, кандидатът/бенефициентът следва да е регистриран по реда на Закона за търговския регистър.  С цел избягване на подмяна на оценката новорегистираното предприятие следва да бъде еднолично капиталово дружество по смисъла на Търговския закон. Едноличен собственик на капитала на новорегистрираното предприятие следва да бъде чуждестранното предприятие-кандидат по процедурата.

2) Допустими по настоящата процедура за подбор на проекти са само кандидати, които имат минимум три приключени финансови години (2014, 2015 и 2016 г.).

3) Потенциалните кандидати не могат да участват в процедурата за подбор на проекти и не могат да получат безвъзмездна финансова помощ, в случай че попадат в забранителните режими на Регламент на Комисията (ЕС) № 651/2014 от 17 юни 2014 година, Регламент (ЕС) № 1407/2013 на Комисията от 18 декември 2013 г., Регламент (ЕС) № 1301/2013 на европейския парламент и на Съвета, Закон за управление на средствата от Европейките структурни и инвестиционни фондове (ЗУСЕСИФ).
4) Кандидати могат да участват в процедурата за подбор на проекти и да получат безвъзмездна финансова помощ, в случай че не са недопустими кандидати съобразно демаркационната линия с други планове и програми, финансирани със средства на ЕС.
ВАЖНО: Бюджетът за микро и малки предприятия, съответно за средни предприятия по настоящата процедура, както е посочени в т. 8 от Условията за кандидатстване, ще се прилага само за кандидати, които са удостоверили, че попадат в съответната категория предприятие. Кандидатите, които желаят да се възползват от по-благоприятните интензитети за МСП по Елемент А, описани в т. 10 от Условията за кандидатстване, са длъжни да удостоверят на етап кандидатстване, че са микро, малко или средно предприятие по смисъла на Закона за малките и средните предприятия и по смисъла на Приложение І към Регламент (ЕС) № 651/2014, като попълнят и представят към проектните предложения Декларация за обстоятелствата по чл. 3 и чл. 4 от ЗМСП (Приложение Д към Условията за кандидатстване). Предприятията, които не съответстват на посочените дефиниции за микро, малко или средно предприятие, представляват големи предприятия.

ВАЖНО: Преди сключване на договор за предоставяне на безвъзмездна финансова помощ, Управляващият орган ще извършва документална проверка на декларираната от одобрените кандидати на етап кандидатстване категория на микро, малко, средно или голямо предприятие. В случай че бъде установена погрешно декларирана категория, довела до одобрение на интензитет на безвъзмездната финансова помощ по-висок от максимално допустимия за установената категория преди сключване на договора и/или до неправилно класиране, ще бъде издадено Решение за отказ за предоставяне на безвъзмездна финансова помощ за съответния кандидат. В случай че в декларираната на етап кандидатстване категория/статус на одобрен кандидат преди сключване на договор за безвъзмездна финансова помощ настъпи промяна и в резултат на промяната интензитетът на помощта надхвърля максимално допустимия за новата категория съгласно т. 10 на Условията за кандидатстване, за съответния кандидат ще бъде издадено Решение за отказ за предоставяне на безвъзмездна финансова помощ.
II. Критерии за допустимост на партньорите:
1) Допустими по настоящата процедура са само партньори, които са: 
а) Акредитирани български висши училища
, или

б) Факултети към български висши училища, съгласно чл. 26 от Закона за висшето образование или действащите към факултетите обслужващи звена (по смисъла на чл. 25, ал. 3 от Закона за висшето образование)
, или 
в) Институти или академични специализирани звена на Българската академия на науките
, или

г) Експериментални лаборатории и изследователски институти по смисъла на чл. 60 от Закона за администрацията
, или

д) Сдружение за научноизследователска и развойна дейност към „София Тех Парк“ АД.

2) Допустими по настоящата процедура са само партньори, които отговарят на определението за „предприятие“, посочено в  § 1 от Допълнителните разпоредби на Закона за малките и средните предприятия

.
ВАЖНО:  Критерий за допустимост на партньорите 2) не е приложим за партньори, които са „бюджетни предприятия“ по смисъла на § 1 от Допълнителните разпоредби на закона за счетоводството
.
3) Партньори могат да участват в процедурата за подбор на проекти и да получат безвъзмездна финансова помощ, в случай че не попадат в забранителните режими на Регламент на Комисията (ЕС) № 651/2014 от 17 юни 2014 година, Регламент (ЕС) № 1407/2013 на Комисията от 18 декември 2013 г., Регламент (ЕС) № 1301/2013 на европейския парламент и на Съвета, ЗУСЕСИФ;

4) Партньори могат да участват в процедурата за подбор на проекти и да получат безвъзмездна финансова помощ, в случай че не са недопустими кандидати съобразно демаркационната линия с други планове и програми, финансирани със средства на ЕС.

11.2 Критерии за недопустимост на кандидатите и партньорите
1) Съгласно чл. 25, ал. 2 от Закона за управление на средствата от европейските структурни и инвестиционни фондове не могат да участват и безвъзмездна финансова помощ не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно чл. 54 от Зaкона за обществени поръчки. Кандидатите/партньорите са длъжни да декларират, че не попадат в някоя от категориите, посочени в чл. 25, ал. 2 от ЗУСЕСИФ и чл. 7 от ПМС 162/2016 г.  (Приложение В към Условията за кандидатстване). Потенциалните кандидати/партньори не могат да участват в процедурата за подбор на проекти и да получат безвъзмездна финансова помощ, в случай че:
a) са обявени в несъстоятелност;

б) са в производство по несъстоятелност;
в) са в процедура по ликвидация; 

г) са сключили извънсъдебно споразумение с кредиторите си по смисъла на чл. 740 от Търговския закон;

д) са преустановили дейността си; 

е) се намират в подобно положение, произтичащо от сходна на горепосочените процедури, съгласно законодателството на държавата, в която са установени;

ж) е установено с влязло в сила наказателно постановление или съдебно решение, че при изпълнение на договор за обществена поръчка са нарушили чл. 118, чл. 128, чл. 245 и чл. 301 – 305 от Кодекса на труда или аналогични задължения, установени с акт на компетентен орган, съгласно законодателството на държавите, в които кандидатите/партньорите са установени;

з) са лишени от правото да упражняват определена професия или дейност съгласно законодателството на държавата, в която е извършено деянието;

и) са сключили споразумение с други лица с цел нарушаване на конкуренцията, когато нарушението е установено с акт на компетентен орган;

й) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

к) имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на УО и на кандидата/партньора, или аналогични задължения, установени с акт на компетентен орган, съгласно законодателството на държавата, в която кандидатите/партньорите са установени и не е допуснато разсрочване, отсрочване и обезпечение на задълженията или задължението не е по акт, който не е влязъл в сила или размерът на неплатените дължими данъци или социалноосигурителни вноски е повече от 1 на сто от сумата на годишния общ оборот за последната приключена финансова година;

л) са изпаднали в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ;

м) лицата, които представляват кандидата/партньора са правили опит да:

i) повлияят на вземането на решение от страна на УО, свързано с отстраняването, подбора или възлагането, включително чрез предоставяне на невярна или заблуждаваща информация, или

ii) получат информация, която може да им даде неоснователно предимство в процедурата за предоставяне на безвъзмездна финансова помощ.

н) лицата, които представляват кандидата/партньора са осъждани с влязла в сила присъда и не са реабилитирани за:

i) престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

ii) престъпление, аналогично на тези по горната хипотеза, в друга държава членка или трета страна;

o) лицата, които представляват кандидата/партньора е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;

п) е налице неравнопоставеност в случаите по чл. 44, ал. 5 от Закона за обществени поръчки (ЗОП);

р) е установено, че:

i) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;

ii) не са предоставил изискваща се информация, свързана с удостоверяване липсата на основания за отстраняване или изпълнението на критериите за подбор.

ВАЖНО: Моля, обърнете внимание, че Декларацията по чл. 25, ал. 2 от ЗУСЕСИФ и чл. 7 от ПМС 162/2016 г. следва да бъде попълнена и подписана с Квалифициран електронен подпис (КЕП) от всички лица, с право да представляват кандидата/парньора (независимо от това дали заедно и/или поотделно, и/или по друг начин).  
2) С оглед избягване на припокриването на интервенциите между Оперативна програма „Иновации и конкурентоспособност” 2014-2020 и Програмата за развитие на селските райони 2014-2020, подкрепа по настоящата процедура за подбор на проекти не могат да получават кандидати/партньори, които са: 
• микропредприятия по смисъла на чл. 3-4 от Закона за малките и средните предприятия, които имат седалище или клон със седалище на територията на селски район, съгласно определението в т. 8.1. Описание на общите условия от Програмата за развитие на селските райони за периода 2014 – 2020 г. и са заявили за подпомагане дейности по проекта, които ще се осъществяват в община на територията на селските райони в Република България. Списък на общините в обхвата на селските райони на Република България е даден в  Приложение Т към Условията за кандидатстване.
• предприятия, кандидатстващи за финансиране на дейности за преработка и/или маркетинг на горски продукти.

• микропредприятия, по смисъла на чл. 3-4 от Закона за малките и средните предприятия, осъществяващи инвестиции, свързани с преработка и/или маркетинг на селскостопански продукти в неселскостопански продукти извън Приложение № I от Договора за създаване на европейската общност (Приложение С), или с производството на памук, в случай че тези инвестиции се осъществяват на територията на селските райони съгласно определението в т. 8.1 Описание на общите условия от Програмата за развитие на селските райони за периода 2014 – 2020 г. Списък на общините в обхвата на селските райони на Република България е даден в Приложение Т към Условията за кандидатстване.

• малки и средни предприятия, по смисъла на чл. 3-4 от Закона за малките и средните предприятия, осъществяващи инвестиции, свързани с преработка и/или маркетинг на селскостопански продукти в неселскостопански продукти извън Приложение № I от Договора за създаване на европейската общност (Приложение С), или с производството на памук, с изключение на хляб, тестени и сладкарски изделия, в случай че тези инвестиции се осъществяват на територията на селските райони съгласно определението в т. 8.1. Описание на общите условия от Програмата за развитие на селските райони за периода 2014 – 2020 г. Списък на общините в обхвата на селските райони на Република България е даден в Приложение Т към Условията за кандидатстване.

• предприятия, извършващи основната си икономическа дейност или кандидатстващи за финансиране на дейности, които съгласно КИД 2008 (Приложение У) попадат в Сектор С - код на икономическа дейност 10 „Производство на хранителни продукти” и код 11 „Производство на напитки”, както следва:
- 10.1 „Производство и преработка на месо; производство на месни продукти, без готови ястия”;

- 10.2. „Преработка и консервиране на риба и други водни животни, без готови ястия”;

- 10.3 „Преработка и консервиране на плодове и зеленчуци, без готови ястия”;

- 10.4. „Производство на растителни и животински масла и мазнини”;

- 10.5. „Производство на мляко и млечни продукти”;

- 10.6. „Производство на мелничарски продукти, нишесте и нишестени продукти”;

- 10.81. „Производство на захар”;

- 10.83. „Преработка на кафе и чай”;

- 10.84. „Производство на хранителни подправки и овкусители“;

- 10.91. „Производство на готови храни за животни”;

- 11.02. „Производство на вина от грозде”;

- 11.03. „Производство на други ферментирали напитки”;

- 11.06. „Производство на малц”.
3) Кандидатите/партньорите не могат да участват в процедурата и да получат безвъзмездна финансова помощ, в случай че попадат в забранителните режими съгласно чл.1, пар.3 на Регламент на Комисията (ЕС) № 651/2014 и по-конкретно, ако:

А) Основната им икономическа дейност или дейността, за която кандидатстват, се отнася до
:

• сектора на рибарството и аквакултурите, уредени с Регламент  (ЕС) № 1379/2013;

• сектора на първично производство на селскостопански продукти;

• сектора на преработка и продажба на селскостопански продукти, в следните случаи:

- когато размерът на помощта е определен въз основа на цената или количеството на тези продукти, които се изкупуват от първичните производители или се предлагат на пазара от съответните предприятия; или

- когато помощта е обвързана със задължението да бъде прехвърлена частично или изцяло на първичните производи​тели;

• помощи за улесняване на закриването на неконкурентоспособни въглищни мини в съответствие с Решение 2010/787/ЕС на Съвета.

Б) Са предприятия, които:

• са обект на неизпълнено разпореждане за възстановяване вследствие на предходно решение на Европейската комисия, с което дадена помощ се обявява за незаконосъобразна и несъвместима с общия пазар;

• са предприятия в затруднено положение, по отношение на които е изпълнено поне едно от следните обстоятелства
:
1. В случай на акционерно дружество, дружество с ограничена отговорност, командитно дружество с акции или кооперация или други дружества по Приложение I към Директива 2013/34/ЕС (което не е МСП, което съществува по-малко от три години), когато неговият записан акционерен капитал е намалял с повече от половината поради натрупани загуби. Такъв е случаят, когато приспадането на натрупаните загуби от резервите (и всички други елементи, които по принцип се считат за част от собствения капитал на дружеството) води до отрицателен кумулативен резултат, който надхвърля половината от записания акционерен капитал. За целите на настоящата разпоредба под понятието „дружество с ограничена отговорност" се разбира по-специално видовете дружества, посочени в приложение I към Директива 2013/34/ЕС, а понятието „акционерен капитал" включва, когато е уместно, премии от акции.

Преценката относно обстоятелството по т. 1 се извършва по следния начин:

Едно предприятие ще бъде считано за предприятие в затруднено положение, когато сумата на т. III „Резерв от последващи оценки“,  IV „Резерви“, V „Натрупана печалба (загуба) от минали години“ и VI „Текуща печалба (загуба)“ от раздел А „Собствен капитал“ на пасивите, описани в Счетоводния баланс на съответното предприятие е отрицателна стойност, която надвишава 50 % от сумата на т. I „Записан капитал“ и II „Премии от емисии“ от раздел А „Собствен капитал“ на пасивите, описани в Счетоводния баланс
.

2. В случай на събирателно дружество или командитно дружество, или други лица по Приложение II към Директива 2013/34/ЕС (което не е МСП, което съществува по-малко от три години), когато капиталът, вписан в баланса на дружеството, е намалял с повече от половината поради натрупани загуби. За целите на настоящата разпоредба под понятието „дружество, при което поне някои съдружници носят неограничена отговорност за задълженията на дружеството", се разбира по-специално типовете дружества, посочени в приложение II към Директива 2013/34/ЕС.

3. Когато предприятието е в процедура по колективна несъстоятелност или отговаря на критериите на своето вътрешно право, за да бъде обект на процедура по колективна несъстоятелност по искане на неговите кредитори.

4. Когато предприятието е получило помощ за оздравяване и все още не е възстановило заема или не е прекратило гаранцията, или е получило помощ за преструктуриране и все още е обект на план за преструктуриране.

5. Когато предприятието не е МСП и през последните две години:

- съотношението задължения/собствен капитал на предприятието е било по-голямо от 7,5; и

- съотношението за лихвено покритие на предприятието, изчислено на основата на EBITDA, е било под 1,0.

Преценката при изчисляването на съотношението задължения/собствен капитал се извършва съгласно следната формула: От пасива на баланса  раздел В. „Задължения“,  ред „Облигационни заеми“  (код 07100) плюс „Задължения към финансови предприятия“  (код 07200) делено на раздел А. „Общо за раздел А“ (код 05000). 

Съотношението за лихвено покритие на предприятието, изчислено на основата на EBITDA се преценява съгласно следната формула: (код 15000, ред „Общо за група I“, от Раздел Б „Приходи“ на ОПР  минус код 10000, ред „Общо за група I“ от Раздел А „Разходи“ на ОПР плюс код 10410, ред „Разходи за амортизация и обезценка на дълготрайни материални и нематериални активи“) делено на код 11 200, ред „Разходи за лихви и други финансови разходи“ от Раздел А „Разходи“ на ОПР.

Изискванията по т. Б) се прилагат и на равнище група – както за предприятието-кандидат и партньора (в случай че има партньор по проекта), така и за предприятията, с които кандидатът/партньорът формира група предприятия (разгледани в цялост). Преди сключване на административен договор за безвъзмездна финансова помощ се извършва проверка (включително за наличие на „предприятие в затруднено положение“ по смисъла на чл.2, пар.18 от Регламент (ЕС) № 651/2014) на кандидата/партньора и лицата, с които същите са свързани, формирайки група, въз основа на подадената декларация и чрез извършване на служебна проверка на наличната информация в публичните регистри (вкл. Търговския регистър). Проверката и определянето на „група“ ще се извършва по отношение на предприятие майка и всички негови дъщерни предприятия, като: "предприятие майка" означава предприятие, което контролира едно или повече дъщерни предприятия и съответно „дъщерно предприятие" означава предприятие, което се контролира от предприятие майка, включително дъщерно предприятие на крайно предприятие майка. Проверката включва преценка във връзка с наличието на икономически субект (кандидат/партньор) имащ общ източник на контрол на основание не само представения консолидиран финансов отчет (за група предприятия), но и наличната информация в публичните регистри (вкл. Търговския регистър), отчитайки възможността общия източник на контрол да се осъществява, както от предприятия, така и от физически лица, участващи в управлението им.
В) Финансирането представлява:

• помощи за дейности, свързани с износ към трети държави или държави членки, по-специално помощи, които са пряко свързани с изнесените количества, с изграждането и функционирането на дистрибуторска мрежа или с други текущи разходи във връзка с износа;

• помощ, поставена в зависимост от използване на местни за сметка на вносни стоки;
4) В случай на заявена помощ по режим “de minimis“ съгласно Регламент на Комисията (ЕС) № 1407/2013 (Елемент Б) кандидатите не могат да участват в процедурата и да получат безвъзмездна финансова помощ, в случай че попадат в забранителните режими на Регламент на Комисията (ЕС) № 1407/2013 и по-конкретно, ако:

А) Основната им икономическа дейност или дейността, за която кандидатстват, се отнася до
:

• сектора на рибарството и аквакултурите, уредени с Регламент  (ЕС) № 1379/2013;

• сектора на първично производство на селскостопански продукти;

• сектора на преработката и търговията със селскостопански продукти, в следните случаи:

- когато размерът на помощта е определен въз основа на цените или количествата на този вид продукти, изкупувани от първичните производители или предлагани на пазара от съответните предприятия; или

- когато помощта е свързана със задължението да бъде прехвърлена частично или изцяло на първичните производи​тели;

Б) Финансирането представлява:

• помощи за дейности, свързани с износ за трети държави или държави членки, по-конкретно помощите, които са пряко свързани с изнасяните количества, със създаването и функционирането на дистрибуторска мрежа или с други текущи разходи, свързани с износа;

• помощ, поставена в зависимост от преференциално използване на национални продукти спрямо вносни такива;

• помощ, която ще се използва за придобиването на товарни автомобили от предприятия, които осъществяват сухопътни товарни превози за чужда сметка или срещу възнаграждение.
ВАЖНО: Когато кандидатът/партньорът упражнява едновременно дейност в недопустими сектори и в допустими сектори по настоящата процедура, безвъзмездната помощ по тази процедура се предоставя само за дейностите в допустимите сектори, като кандидатът/партньорът (бенефициентът) следва да води отделна счетоводна отчетност по отношение на приходите, разходите, активите и пасивите, свързани с всяка дейност, която да гарантира отделяне на дейностите, така че дейностите в недопустимите сектори да не се ползват от безвъзмездната помощ, предоставена по настоящата процедура. В случай на заявена помощ едновременно за допустим и недопустим сектор, в бюджета на проекта (т. 5 от Формуляра за кандидатстване) ще бъде извършена служебна корекция за премахване на разходите за дейностите в недопустимия сектор.
С оглед горното кандидатът/партньорът представя като условие за плащане при първото междинно плащане, при промяна или, ако няма междинни плащания, при окончателно плащане, индивидуален сметкоплан утвърден от ръководството на предприятието с включени в него обособените счетоводни сметки /подсметки/, специално открити за проекта. От извлеченията/счетоводните записи по посочените в индивидуалния сметкоплан сметки следва да е видно разграничаването на разходите, така че дейностите в недопустимите сектори да не се ползват от безвъзмездната помощ по процедурата.

Допълнително, кандидатите/партньорите следва да имат предвид, че посочените критерии за недопустимост се прилагат кумулативно с критериите за допустимост, изрично посочени в т. 11.1 от Условията за кандидатстване.

12. Допустими партньори:

По настоящата процедура за подбор на проектни предложения предприятието-кандидат може да участва самостоятелно или в партньорство с научна организация
. Моля, обърнете внимание, че партньорството по настоящата процедура е допустимо, а не задължително.

В случай че проектното предложение се осъществява в партньорство минимум 10%, но не повече от 40% от общо допустимите разходи по проекта могат да се извършват от партньора. 

Едно проектно предложение може да включа повече от един партньор, като сумарно разходите, извършвани от всички партньори не следва да са повече от 40% от общо допустимите разходи по проекта. При включване на повече от един партньор в едно проектно предложение всеки един от участващите партньори трябва да извършва минимум 10% от общо допустимите разходи по проекта.
Допустими партньори по настоящата процедура са посочените в т. 11.1, раздел II.
13. Дейности, допустими за финансиране:

13.1. Допустими дейности

Проектните предложения по настоящата процедура следва да съответстват на принципа на ефективност и ефикасност като допустимите дейности следва да съответстват на целите на Оперативната програма и да водят до постигане на специфичната цел и резултати на Инвестиционен приоритет 1.1 „Технологично развитие и иновации“ от Приоритетна ос 1 на ОПИК, както и на целите на настоящата процедура, при най-адекватното съотношение между очакваните разходи и ползи.
I. Допустими проекти:
1) Изпълнението на проекта следва да води до разработване на продукт (стока или услуга) или процес, попадащи в обхвата на изброените по-долу приоритетни направления на тематичните области на ИСИС:
•
ИКТ и информатика: 

−
производства, особено Fabless и нови подходи за дизайн и/или асемблиране;

−
ИКТ подходи в машиностроене, медицина и творчески индустрии (във връзка с другите три тематични области), вкл. дигитализация на културно-историческо наследство, развлекателни и образователни игри, „инбедид“ софтуер;

−
3D дигитализация, визуализация и прототипиране;

−
Big Data, Grid and Cloud Technologies;

−
безжични сензорни мрежи и безжична комуникация/управление;

−
езикови технологии;

−
уеб, хибридни и „native“ приложения, уеб базирани приложения за създаване и експлоатиране на нови услуги и продукти;

−
използване на нови възможности във връзка с аутсорсинг и ИКТ-базирани услуги и системи.
•
мехатроника и чисти технологии: 
−
производство на базови елементи, детайли, възли и оборудване, вграждани като част от мехатронен агрегат или самостоятелно съставляващи такъв агрегат;

−
машиностроене и уредостроене, вкл. части, компоненти и системи, с акцент върху транспорта и енергетиката;

−
инженеринг, реинженеринг и продължаване на жизнения цикъл на индустриални машини, уреди и системи;

−
системи за автоматизирано и софтуерно подпомагано управление с приложение в производството;

−
вграждане на ВЕИ в роботизирани системи с изкуствен интелект;

−
създаване на съвременни информационни комплекси за автономни енергийни системи;

−
роботика и автоматизация на процеси, в т.ч. 3-D моделиране на роботизирани автоматизирани системи;

−
проектиране и производство на високо-технологични продукти и/или участие в над-национална производствена верига, вкл. в аеро-космическата индустрия;

−
био-мехатроника;

−
интелигентни системи и уреди, „интелигентни домове“ – „интелигентни градове“;

−
чисти технологии с акцент върху транспорта и енергетиката (съхранение, спестяване и ефективно разпределение на енергия, електрически превозни средства и еко-мобилност, водород-базирани модели и технологии, безотпадни технологии, технологии и методи за включване на отпадъчни продукти и материали от производства в други производства).

•
индустрия за здравословен живот и биотехнологии
:

−
методи за чисто производство, съхранение, преработка и достигане до крайния потребител на специфични български съставки, средства и продукти (вкл. кисело мляко, мед и пчелни продукти, хляб, вино, млечни и месни продукти, етерични масла, бира, билки и билкови продукти, козметични средства и продукти);

−
производство на специализирани храни и напитки (бебешки и детски, „космически“ храни);

−
производство на инструменти, оборудване, консумативи за медицинска и дентална диагностика и терапия и/или участие в над-национална производствена верига;

−
персонална медицина, диагностика и индивидуална терапия, лечебни и лекарствени форми и средства;

−
медицински и лечебен туризъм с акцент върху възможностите за персонализация (немасов, а персонален туризъм);

−
нано-технологии в услуга на медицината;

−
био-технологии с пряко приложение за здравословен начин на живот;

−
„сини“ технологии и приложение на нови методи и технологии в устойчивото ползване на речни и морски ресурси;

−
производство на инсталации за добиване на екологично чиста електроенергия и промишлена вода;

−
зелена икономика. 

•
нови технологии в креативните и рекреативните индустрии:

−
културните и творческите индустрии (според дефиниция на ЕК: архитектура, архивно дело и библиотекарство, артистични занаятчийство, аудио-визуални форми (филми, ТВ, видео игри и мултимедия), културно наследство, дизайн, вкл. моден дизайн, фестивали, музика, сценични и визуални изкуства, издателска дейност, радио;

−
компютърни и мобилни приложения и игри с образователен, маркетинг и/или развлекателен характер;

−
алтернативен (селски, еко-, културен и фестивален) и екстремен туризъм и спорт (за стимулиране на несезонен, немасов, а постоянен нишов туризъм);

−
производство на стоки и съоръжения с пряко приложение в тези сфери (напр. национални (регионални) носии, велосипеди, стени за катерене и др. стоки за алтернативни и екстремни спортове, костюми, декори, материали за исторически възстановки, специализирана екипировка и оборудване, печатни издания.
2) Проектите трябва да са насочени към разработване на иновация.

За целите на настоящата процедура, базирайки се на дефинициите от  Наръчника от Осло (Manuel d’Oslo 3e édition © OECD/EUROPEAN COMMUNITIES 2005), за разработване на иновация следва да се приема: 

„разработване на някакъв нов или значително подобрен продукт (стока или услуга) или производствен процес, на нов метод за маркетинг или на нов организационен метод в търговската практика, организацията на работните места или външните връзки“.
По процедурата няма да се приемат за иновации:

•
незначителни  изменения или подобрения;

•
рутинни  модернизации;

•
редовни сезонни изменения (такива като  в асортимента на облеклото); 

•
следствия  от приспособяване към изискванията  на отделния клиент, които не  водят до съществени отлики  от продукцията, произведена за  останалите клиенти;

•
изменения в дизайна, които не променят функционирането, предназначението или техническите характеристики  на стоката или услугата;

•
проста препродажба на нови стоки или услуги,придобити от други предприятия;

•
увеличаване на производствения капацитет или капацитета за предоставяне на услуги чрез добавяне на производствени или логистични системи, които са много сходни с вече използваните.
За целите на процедурата съгласно посочената дефиниция могат да бъдат разграничени следните типове иновации:

•
Продуктова (стока или услуга) иновация е  стока или услуга, която е нова или значително подобрена по отношение на нейните свойства или начини на използване. Това включва и значителните подобрения в техническите характеристики, компонентите и материалите, вграден софтуер, степента на удобството при ползване или в някакви други функционални характеристики;

•
Производствена (процесна) иновация е нов или значително подобрен начин на производство или доставка на продукта. Тук влизат значителни изменения в технологиите, производственото оборудване и/или софтуера;

•
Маркетингова иновация е нов метод за маркетинг, включително на значителни изменения в дизайна или опаковката на продукта, неговото складиране, реклама на пазара или в определянето на неговата продажна цена;

•
Организационна иновация е  нов организационен метод в търговската практика на фирмата, в организацията на работните места или външните връзки.

С оглед на постигане на целите и изпълнение на индикаторите, заложени в ОПИК 2014-2020, по процедурата ще бъдат финансирани единствено проекти за разработване на продуктова (стока или услуга) или производствена иновация.

3) Допустими за подкрепа по режим „Помощи за проекти за научноизследователска и развойна дейност“ съгласно чл. 25 от Регламент (ЕС) № 651/2014 са подпомаганите части от проектни предложения, които попадат изцяло в рамките на една от следните категории:

•
индустриални научни изследвания
;

•
експериментално развитие
.

Кандидатите следва да изберат само една от горепосочените категории. Включването на индустриални научни изследвания и експериментално развитие в рамките на едно проектно предложение е недопустимо по настоящата процедура.

4) Изпълнението на проекта следва да води до разработване на иновация, отговаряща на 6-то или по-високо ниво на технологична готовност (TRL scale):

•
TRL 6 – Технология, демонстрирана в релевантна среда;

•
TRL 7 – Прототип, демонстриран в операционна среда;

•
TRL 8 – Завършена и сертифицирана система;

•
TRL 9 – Изпробвана система в операционна среда.

Нивата на технологична готовност са посочени в Приложение Ц към Условията за кандидатстване.
5) Проектът следва да е в съответствие с хоризонталните политики, залегнали в чл. 7 и чл. 8 на Регламент (ЕС) № 1303/2013 на Европейския парламент и на Съвета. 
Изискването за съответствие на проектните предложения с принципите на хоризонталните политики на ЕС е посочено по-подробно в т. 17 от Условията. Съответствието с посочените хоризонтални политики ще бъде проследявано както на етап оценка на проектните предложения, така и на етап изпълнение на проектите.

II. Допустими дейности:

Допустими по настоящата процедура са проекти, включващи следните дейности:

Елемент А
1. Извършване на изследвания, изпитвания, измервания, необходими за разработването на продуктова (стока или услуга) или производствена иновация.
2. Създаване и тестване на прототипи и пилотни линии, свързани с разработването на продуктова (стока или услуга) или производствена иновация.

Дейностите по Елемент А следва да се изпълняват при условията и спазване на праговете за „Помощи за проекти за научноизследователска и развойна дейност“ съгласно чл. 4. пар. 1, т. ii и iii  от Регламент (ЕС) № 651/2014.
Елемент Б
1. Придобиване на дълготрайни материални активи (ДМА), необходими за разработването на продуктова (стока или услуга) или производствена иновация.

2. Придобиване на специализиран софтуер (вкл. разработване на софтуер и лицензи за срока на изпълнение на проекта), представляващ дълготраен нематериален актив (ДНА), необходим за разработването на продуктова (стока или услуга) или производствена иновация.
3. Защита на индустриална собственост на национално и международно равнище и ползване на необходимата за това експертна помощ.  
Гореописаната дейност включва: заявяване и регистрация на патент и/или полезен модел и/или промишлен дизайн на разработваната иновация, извършване на проучвания от Патентно ведомство на Република България и/или от лицензиран представител по индустриална собственост, дейности за изготвяне на заявка за патент и/или полезен модел и/или дизайн на национално и/или международно ниво, както и извършване на консултантски и юридически услуги, свързани с лицензиране и доходи от права върху разработваната иновация.
4. Визуализация на проекта. 
Дейностите по Елемент Б следва да се изпълняват при условията и спазване на праговете за помощ „de minimis“ съгласно Регламент (ЕС) № 1407/2013.
ВАЖНО: Кандидатите за безвъзмездна финансова помощ могат да представят проектни предложения, включващи дейности само по Елемент А или комбинация от двата елемента, като включването на дейности по Елемент А е задължително. Включването САМО на дейности по Елемент Б е НЕДОПУСТИМО по настоящата процедура.

ВАЖНО: При описание на дейностите във Формуляра за кандидатстване, сформирането на екип по проекта, провеждането на процедура за избор на изпълнител, изборът на изпълнител, доставката на закупеното по проекта оборудване и т.н. не следва да са обособени като отделни дейности, а да са част от описанието/методологията за изпълнение на посочените по-горе дейности.
Кандидатите нямат право да подават проектни предложения по процедурата за вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.
13.2. Недопустими дейности

Недопустими по процедурата са следните видове дейности: 
• дейности, чието изпълнение е стартирало
 преди подаване на проектното предложение; 
· дейности, извършени след изтичане на крайния срок за изпълнение на дейностите по проекта;
• дейности, които вече са финансирани от други публични източници;

• закупуване на дълготрайни активи втора употреба;
• закупуване на дълготрайни материални активи и дълготрайни нематериални активи, които не са пряко свързани с постигане на целите на проекта; 

• закупуване на компютърно оборудване и софтуер за административни нужди на предприятието (вкл. софтуерни системи за управление – ERP, CRM и други подобни системи и модули към тях);
• извършване на строително-монтажни работи (СМР);
• извършване на реклама – включително и не само публикуване на обяви в периодични издания, изработка, разпространение и излъчване на рекламни спотове (радио и телевизионни) и др. различни от тези, които бенефициентите могат да прилагат при изпълнение на проекти, финансирани от ЕСИФ и посочени в „Единния наръчник на бенефициента за прилагане на правилата за информация и комуникация“ 2014-2020;

• консултантски услуги за разработване на проектното предложение;
• консултантски, юридически и счетоводни услуги от общ характер, с изключение на дейностите за защита на индустриална собственост на национално и международно равнище и ползване на необходимата за това експертна помощ (т.3 от допустимите дейности по Елемент Б);
• закупуване и/или доставка на ресурси за производство, имащи характер на стоково-материални запаси (суровини, материали, полуобработени компоненти, консумативи за производството, резервни части); 

• закупуване или наемане на транспортни средства и съоръжения съгласно дефиницията в Приложение Х;

• закриване на неконкурентоспособни въглищни мини;

• закупуване на земя и сгради;

• извеждането от експлоатация или изграждането на атомни електроцентрали;

• производството, обработката и продажбата на тютюн и тютюневи изделия;

• инвестиции в летищна инфраструктура;

• придобиването на товарни автомобили за сухопътен транспорт;
• всички дейности, които не са сред посочените като допустими.
14. Категории разходи, допустими за финансиране:

При предоставяне на безвъзмездна финансова помощ по настоящата процедура ще бъдат взети под внимание само „допустимите разходи”, детайлно описани по-долу. Бюджетът (т. 5 от Формуляра за кандидатстване) представлява предварителна оценка на очакваните разходи и трябва точно да отговаря на стойността, посочена в проекта. Бюджетът представлява както предварителна оценка на очакваните разходи, така и максимален размер на допустимите разходи. 
По време на оценката на проектните предложения е възможно да бъдат установени обстоятелства, които да налагат промяна в бюджета. Възможните изменения на бюджета не могат да доведат до увеличаване на сумата на исканата безвъзмездна помощ по настоящата процедура.
ВАЖНО: Във връзка със спазването на принципа за недопускане под никаква форма на реализиране на печалба от безвъзмездните финансови средства, печалбата подлежи на възстановяване
.
14.1. Условия за допустимост на разходите

За да бъдат допустими разходите по настоящата процедура за предоставяне на безвъзмездна финансова помощ трябва да отговарят на следните условия:

1/ Да са необходими за изпълнението на проекта и да отговарят на принципите за добро финансово управление – икономичност, ефикасност и ефективност на вложените средства. 

Разход, който не е обоснован, ще бъде премахнат от бюджета на проекта (т. 5 от Формуляра за кандидатстване) служебно от Оценителната комисия. В случаите, когато Оценителната комисия премахне всички разходи от бюджета на проекта или премахне всички разходи, свързани с изпълнението на дейностите по Елемент А,  или премахне всички разходи на кандидата или на партньора (при наличие на само на един партньор)/всички партньори (при наличие на повече от един партньор), проектното предложение се отхвърля.
С оглед определяне на реалистичността на предвидените разходи за закупуване на ДМА/софтуер, представляващ ДНА или наемане на ДМА, кандидатът следва да приложи към Формуляра за кандидатстване оферта и/или извлечение от каталог на производител/доставчик и/или проучване в интернет за всяка отделна инвестиция в/наем на тези активи с предложена продажна цена от производителя/доставчика. В случаите, когато кандидатът (и след допълнително изискване) не е представил/не е представил в изискуемата форма посочените документи, съответният разход ще бъде премахнат от бюджета на проекта служебно от Оценителната комисия.

Горепосочените документи са индикативни и служат за оценка на реалистичността на заложените в бюджета на проектното предложение (т. 5 от Формуляра за кандидатстване) разходи за съответните активи. По тази причина, в Приложение Ж кандидатите следва да посочат минимални технически и/или функционални характеристики на предвидените за закупуване ДМА/софтуер, представляващ ДНА, или предвидените за наемане ДМА, без да указват марки, модели и други конкретни технически спецификации, които насочват към определени производители/доставчици. В случаите, когато кандидатът не е посочил минимални технически и/или функционални характеристики на тези активи или те не съответстват на посочените в офертата и/или извлечението от каталог на производител/доставчик и/или проучването в интернет, съответният разход ще бъде премахнат от бюджета на проекта (т. 5 от Формуляра за кандидатстване) служебно от Оценителната комисия. 
Заложените разходи следва да съответстват на представените пазарни цени като за разходите за закупуване на ДМА/софтуер, представляващ ДНА, е допустимо увеличение до 10 % от стойността на представената оферта и/или извлечение от каталог на производител/доставчик и/или проучване в интернет
. При проверка на съответствието на цени в чуждестранна валута, ще се взима предвид курсът на БНБ към  дата (на обявяване на процедурата) – 28.06.2017 г.
Оценката на допустимостта на разходите за придобиване на дълготрайни материални и нематериални активи и наемане на дълготрайни материални активи, посочени в бюджета на проектните предложения (т. 5 от Формуляра за кандидатстване) ще бъде извършвана съгласно стойностния праг на същественост за дълготрайните материални и нематериални активи, определен в чл. 50, т. 2 и чл. 51, ал. 1, т. 1, буква г), бб) от ЗКПО и/или ДДС 20/14.12.2004г. относно прилагането на Националните счетоводни стандарти от бюджетните предприятия, както и съгласно счетоводната политика на предприятието-кандидат (в случай че счетоводна политика е представена). 

2/ Да бъдат извършени след датата на подаване на проектното предложение и до изтичане на крайния срок, определен за представяне на финалния отчет за изпълнение на дейностите по проекта.

Разходооправдателните документи следва да бъдат издадени в периода на допустимост на разходите по процедурата – след датата на подаване на проектното предложение и до изтичане на крайния срок, определен за предаване на междинния/финален отчет. 

3/ Да са в съответствие с видовете разходи, включени в административния договор за предоставяне на безвъзмездна помощ.
4/ За разходите да е налична адекватна одитна следа, включително да са спазени изискванията за съхраняване на документите по чл. 140 от Регламент (ЕС) № 1303/2013.
5/ Да са действително платени (т.е. да е платена цялата стойност на представените фактури или други първични счетоводни документи, включително стойността на ДДС), по банков път или в брой, не по-късно от датата на подаване на междинния/финалния отчет по проекта от страна на бенефициента/партньора/ите. Разходи, подкрепени с протоколи за прихващане, не се считат за допустими. 

6/ Да са отразени в счетоводната документация на бенефициента/партньора/ите чрез отделни счетоводни аналитични сметки или в отделна счетоводна система.
7/ Да могат да се установят и проверят, да бъдат подкрепени от оригинални разходооправдателни документи.

8/ Да са за дейности, определени и извършени под отговорността на Управляващия орган и съгласно критериите за подбор на операции, одобрени от Комитета за наблюдение. 

9/ Да са за реално доставени продукти и извършени услуги.

Бюджетът (т. 5 от Формуляра за кандидатстване) трябва да отразява допустимите разходи, които са свързани с изпълнението на проекта. По настоящата процедура са недопустими разходите за възстановим ДДС във връзка с изпълнението на проекта. Недопустимите разходи за възстановим ДДС няма да се считат за собствено съфинансиране от страна на бенефициента. Относно третирането на ДДС следва да се запознаете с Указанието на министъра на финансите за третиране на ДДС като допустим разход при изпълнение на проекти по оперативните програми, съфинансирани от ЕФРР, ЕСФ, КФ и ЕФМР на ЕС за програмен период 2014-2020 (Приложение Ш към Условията за изпълнение).
14.2. Допустими разходи
Допустимите разходи следва да са извършени законосъобразно и не трябва да противоречат на правилата, описани в Регламент (ЕС) № 1301/2013 на Европейския парламент и Съвета относно Европейския фонд за регионално развитие и специални разпоредби по отношение на целта „Инвестиции за растеж и работни места“, и за отмяна на Регламент (ЕО) № 1080/2006, Регламент (ЕС) № 1303/2013 на Европейския парламент и Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета и ПМС № 189/2016 г. за приемане на национални правила за допустимост на разходите по оперативните програмите, съфинансирани от Европейските структурни и инвестиционни фондове (ЕСИФ), за програмен период 2014-2020 г., Закона за управление на средствата от Европейските структурни и инвестиционни фондове (ЗУСЕСИФ), както и всички други законови и подзаконови  нормативни актове от приложимото право на Европейския съюз и българското законодателство и настоящите Условия за кандидатстване.
Допустими по процедурата са следните видове разходи: 

Елемент А

1. Разходи за възнаграждения (вкл. здравни и осигурителни вноски за сметка на работодателя) на персонал – изследователи, технически персонал и друг квалифициран персонал, участващ пряко в дейностите  за  разработване на продуктова (стока или услуга) или производствена иновация – до 70% от общо допустимите разходи по проекта.
Разходите по т.1 на Елемент А са допустими както за кандидати, така и за партньори!
ВАЖНО: Разходите за възнаграждения са допустими за квалифициран персонал, нает единствено за целите на проекта на трудов договор за минимум 4 работни часа на ден при пълна месечна заетост.

Размерът на брутната работна заплата за 8 часов работен ден не трябва да надвишава максималния месечен размер на осигурителния доход за годината на кандидатстване (2017 г.) от 2 600 лв
. Допустимият размер на здравните и осигурителните вноски за сметка на работодателя се определя съобразно икономическата дейност на кандидата. Следва да имате предвид, че осигуряването на съответствие с изискванията на трудовото законодателство и спазването на неговите разпоредби е отговорност и задължение на кандидата.Размерът на възнаграждението на персонал, нает за по-малко от 8 часа, следва да бъде пропорционално на това на персонал, нает за 8 часа. 

ВАЖНО: Разходите за възнаграждения следва да бъдат определени на месечна база, като кандидатите следва да представят информация в т.9 „Екип“ от Формуляра за кандидатстване за броя на предвидените месеци на заетост на всяко лице, наето от кандидата и/или партньора/ите, както и броя часове на ден, през които лицето ще бъде заето с дейности по проекта.

Разходите за полагаем платен годишен отпуск са допустими за периода на изпълнение на дейностите по проекта и до размера на основния платен годишен отпуск  посочен в чл. 155 от Кодекса на труда.  

ВАЖНО: В т. 9 „Екип“ от Формуляра за кандидатстване, кандидатите следва ЗАДЪЛЖИТЕЛНО да включат информация (вкл. за екипа на партньора/ите) за предвидените за наемане изследователи, технически персонал и друг квалифициран персонал, участващ пряко в дейностите  за  разработване на продуктова (стока или услуга) или производствена иновация  относно изискванията по отношение на:

- образование, 
- квалификация, 
- професионален опит, 
- функции (отговорности и задължения), 
- период (в месеци) и 
- часова заетост на персонала.
При непредставянето на задължителната информация във Формуляра за кандидатстване, Оценителната комисия служебно премахва съответните разходи от бюджета на проекта (т. 5 от Формуляра за кандидатстване)!
В случай че преди сключване на административния договор за безвъзмездна финансова помощ или по време на изпълнение на проекта настъпят промени в наетия със средства по проекта персонал, кандидатите/партньорите следва да го заменят с персонал, който има еквивалентни образование, квалификация, професионален опит, функции (отговорности и задължения), период и часова  заетост на посочените във Формуляра за кандидатстване.
Екипът на кандидата/партньора е допустимо да включва само персонал, участващ пряко в дейностите  за  разработване на продуктова (стока или услуга) или производствена иновация. Разходи за възнаграждения на ръководител, координатор, счетоводител на проекта и други експерти, ангажирани с оперативното и финансово изпълнение и управление на проекта не са допустими.

ВАЖНО: Посочените в т. 9 „Екип“ от Формуляра за кандидатстване лица, могат да участват в екипа на само един кандидат или партньор. Посоченото се удостоверява на етап изпълнение чрез попълване и представяне  на Декларация за участие в изпълнението на проект (Приложение Р към Условията за изпълнение). При неспазване на изискването, съответното лице ще бъде изключено от участие във всички екипи.
2. Разходи за оборудване и инструменти, представляващи ДМА, за срока на изпълнение на проекта, необходими за разработването на продуктова (стока или услуга) или производствена иновация - разходи за амортизация на собствено оборудване и инструменти, доколкото те се използват, и за периода, през който се използват за проекта.
ВАЖНО: Разходите по т. 2 от Елемент А са допустими само за периода, в който се извършват изследвания, изпитвания, измервания, създаване и тестване на прототипи и пилотни линии по проекта (периода на продължителност на дейностите по Елемент А).
Разходите по т. 2 на Елемент А са допустими както за кандидати, така и за партньори!
Разходите по т. 2 на Елемент А са допустими както за оборудване и инструменти собственост на кандидата/партньора към датата на кандидатстване, така и за оборудване и инструменти придобити след подаване на проектното предложение по настоящата процедура.
3. Разходи за сгради и помещения
 за срока на изпълнение на проекта, необходими за разработването на продуктова (стока или услуга) или производствена иновация – разходи за амортизация за сгради и помещения, вписани в активите на кандидата/партньора, доколкото те се използват, и за периода, през който се използват за проекта.
Разходите по т. 3 на Елемент А са допустими както за кандидати, така и за партньори.

ВАЖНО: Разходите по т. 3 от Елемент А са допустими само за периода, в който се извършват изследвания, изпитвания, измервания, създаване и тестване на прототипи и пилотни линии по проекта (периода на продължителност на дейностите по Елемент А).

ВАЖНО:  Разходите за амортизация на активите по т. 2 и 3 от Елемент А се признават до размера на данъчно признатата амортизация в съответствие с разпоредбите на Закона за корпоративното подоходно облагане (ЗКПО). Амортизационните норми се определят еднократно за всяка календарна година, съгласно изискванията на ЗКПО. 

Разходите за амортизация по т. 2 и 3 от Елемент А са допустими при спазване на изискванията на чл. 13 от ПМС 189/28 юли 2016г. 

4. Разходи за външни услуги, необходими за разработването на продуктова (стока или услуга) или производствена иновация:

Разходите по т. 4 от Елемент А са допустими само за кандидати!

А) разходи за възлагане на научни изследвания;

Разходите по т. 4, А) следва да бъдат извършвани изцяло от външни изпълнители, без участието на персонала, назначен по проекта и без участието на останалия персонал на бенефициента и партньора.
Б) разходи за знания и патенти, закупени или лицензирани от външни източници на принципа на сделката между несвързани лица
 – до 40% от общо допустимите разходи по проекта;

В) разходи за консултантски и еквивалентни услуги, използвани изключително за разработването на продуктова (стока или услуга) или производствена иновация.
ВАЖНО: В случай на проекти, включващи партньорство с един или повече партньори, разходите по т. 4 са допустими в размер до 20% от общо допустимите разходи по проекта. В случай на проекти, които се изпълняват индивидуално само от предприятие-кандидат (не включват партньорство), ограничението на разходите по т.4 от 20% не е приложимо.
5. Разходи за материали
 и консумативи, необходими за разработването на продуктова (стока или услуга) или производствена иновация.
Разходите по т. 5 от Елемент А са допустими само за кандидати!

ВАЖНО: Разходите по т. 5 от Елемент А са допустими, единствено в случай че извършването на изследвания, изпитвания, измервания (Дейност 1 по Елемент А) и/или създаването и тестването на прототипи и пилотни линии (Дейност 2 по Елемент А) се извършват от кандидата. Кандидатите следва да опишат материалите и консумативите по видове и да ги обосноват в т. 7 от Формуляра за кандидатстване, като в противен случай Оценителната комисия служебно коригира/премахва съответните разходи от бюджета на проекта (т. 5 от Формуляра за кандидатстване). 
6. Разходи за наем на оборудване и инструменти, представляващи ДМА
 – до 50% от продажната стойност на съответния актив.
Разходите по т. 6 от Елемент А са допустими само за кандидати!
ВАЖНО: Разходите по т. 6 от Елемент А са допустими само за периода, в който се извършват изследвания, изпитвания, измервания, създаване и тестване на прототипи и пилотни линии по проекта (периода на продължителност на дейностите по Елемент А) като в противен случай Оценителната комисия служебно коригира/премахва съответните разходи от бюджета на проекта (т. 5 от Формуляра за кандидатстване).

ВАЖНО: С оглед определяне на реалистичността на предвидените разходи за наем на оборудване и инструменти (представляващи ДМА), кандидатът следва да приложи към Формуляра за кандидатстване оферта и/или извлечение от каталог на производител/доставчик и/или проучване в интернет с продажната стойност за всеки ДМА, предвиден за наемане от страна на кандидата.

Елемент Б

Разходите по Елемент Б са допустими само за кандидати!

ВАЖНО: Разходите за Елемент Б не трябва да надвишават 50% от общо допустимите разходи по проекта.
1. Разходи за придобиване на ДМА
, необходими за разработването на продуктова (стока или услуга) или производствена иновация  – до 150 000 лв. (за микро и малки предприятия), до 200 000 лв. (за средни предприятия) и до 250 000  лв. (за големи предприятия).
2. Разходи за придобиване на специализиран софтуер (вкл. разходи за разработване на софтуер и лицензи за срока на изпълнение на проекта), представляващ дълготраен нематериален актив (ДНА), необходим за разработването на продуктова (стока или услуга) или производствена иновация – до 100 000 лв.

3. Разходи за защита на индустриална собственост на национално и международно равнище и ползване на необходимата за това експертна помощ – общо до 20 000 лв.

-
разходи за такси за регистрация на патент и/или полезен модел и/или промишлен дизайн на разработената иновация

-
разходи за услуги за извършване на проучвания (за „състояние на техниката“, „новост“, „изобретателска стъпка“ и „техническа приложимост“) изготвяне на заявка за патент и/или полезен модел и/или дизайн на национално и/или международно ниво на разработената иновация;

-
разходи за консултантски и юридически услуги, свързани с лицензиране и доходи от  права върху разработената иновация.

4. Разходи за визуализация на проекта – до 2 000 лв.

ВАЖНО: Дълготрайните материални и нематериални активи, придобити със средства по проекта, следва да бъдат използвани единствено в стопанския обект, който получава помощта, да бъдат амортизируеми, да бъдат закупени при пазарни условия от трети страни, несвързани с купувача, и да бъдат включени в активите на предприятието, получаващо помощта, съгласно приложимите счетоводни стандарти, както и да останат свързани с проекта, за който е предоставена помощта, за период от пет години от окончателното плащане или три години от окончателното плащане за МСП. 
Допустимо е и придобиването на посочените активи чрез договор за краткосрочен финансов лизинг, в който се съдържа задължението бенефициентът да закупи актива след изтичането на договора за лизинг, но не по- късно от крайния срок на изпълнение на проекта. Придобиването чрез финансов лизинг е допустимо при спазване на условията на чл. 18, ал. 1 и ал. 3 на ПМС № 189/2016 г.
 и чл. 14, пар. 6 от Регламент на Комисията (ЕС) № 651/2014. Бенефициентът може да придобие собствеността върху даден актив или чрез договор за финансов лизинг или чрез договор за покупка.
ВАЖНО: В случай че в резултат на извършването на даден разход ще бъдат осъществени допустима (съгласно т. 13.1 от Условията за кандидатстване) и недопустима дейност (съгласно т. 13.2 от Условията за кандидатстване) или дейност, която се осъществява в недопустими сектори съгласно т. 11.2 на Условията за кандидатстване), то този разход ще бъде изцяло премахнат от бюджета на съответното проектно предложение.
14.3. Недопустими разходи

Недопустими по процедурата са следните видове разходи: 

•  разходи за дълготрайни активи втора употреба;
• разходи за закупуване на дълготрайни материални активи и дълготрайни нематериални активи, които не са пряко свързани с постигане на целите на проекта;

• разходи за дейности, които са започнати
 и/или физически завършени или изцяло осъществени преди подаването на формуляра за кандидатстване от бенефициента, независимо дали всички свързани плащания са извършени от него;

• разходи за закупуване на компютърно оборудване и софтуер за административни нужди на предприятието (вкл.софтуерни системи за управление – ERP, CRM и други подобни системи и модули към тях);

• разходи за строително-монтажни работи (СМР);

• разходи за реклама – включително и не само публикуване на обяви в периодични издания, изработка, разпространение и излъчване на рекламни спотове (радио и телевизионни) и др. различни от тези, които бенефициентите могат да прилагат при изпълнение на проекти, финансирани от ЕСИФ и посочени в „Единния наръчник на бенефициента за прилагане на правилата за информация и комуникация“ 2014-2020;
• разходи за застраховки на закупеното оборудване;

• разходи за банкови такси и комисионни;

• непредвидени разходи (глоби, санкции, неустойки, лихви по търговски вземания/задължения и др.);

• разходи за закупуване на земя и сгради;

• разходи за консултантски услуги за разработване на проектното предложение;

• разходи за консултантски, юридически и счетоводни услуги от общ характер, с изключение на разходите за защита на индустриална собственост на национално и международно равнище и ползване на необходимата за това експертна помощ (т.3 от допустимите разходи по Елемент Б);
• принос в натура;

• загуби от обмяна на валута;

• разходи за възстановим ДДС;

• разходи за суровини, материали, полуобработени компоненти, консумативи за производството, резервни части, имащи характер на стоково-материални запаси, с изключение на разходите за материали  и консумативи, необходими за разработването на продуктова (стока или услуга) или производствена иновация (т.5 от допустимите разходи по Елемент А);
• разходи за закупуване или наемане на транспортни средства и съоръжения съгласно дефиницията в Приложение Х;
• разходи за закриване на неконкурентоспособни въглищни мини;

• разходи за извеждането от експлоатация или изграждането на атомни електроцентрали;

• разходи за производството, обработката и продажбата на тютюн и тютюневи изделия;

• разходи за инвестиции в летищна инфраструктура;
• разходи за придобиването на товарни автомобили за сухопътен транспорт;

• разходи за амортизация по т.2 и т.3 от Елемент А за партньори-бюджетни организации;

• всички разходи, които не попадат в обхвата на допустимите разходи/дейности по настоящата процедура, вкл. разходи за дейности, които не са описани във Формуляра за кандидатстване или за които, от представеното описание, не може да се прецени за коя дейност се отнасят и дали тази дейност е допустима.
15. Допустими целеви групи:

По процедурата ще бъде приложена специфична тематична фокусираност в съответствие с приоритетите на ИСИС. По настоящата процедура ще се подкрепят изключително проекти, чието изпълнение води до разработване на продукт (стока или услуга) или  процес, попадащи в рамките на изброените по-долу приоритетни направления на тематичните области на ИСИС. 

•   ИКТ и информатика:
· производства, особено Fabless и нови подходи за дизайн и/или асемблиране;

· ИКТ подходи в машиностроене, медицина и творчески индустрии (във връзка с другите три тематични области), вкл. дигитализация на културно-историческо наследство, развлекателни и образователни игри, „инбедид“ софтуер;

· 3D дигитализация, визуализация и прототипиране;

· Big Data, Grid and Cloud Technologies;

· безжични сензорни мрежи и безжична комуникация/управление;

· езикови технологии;

· уеб, хибридни и „native“ приложения, уеб базирани приложения за създаване и експлоатиране на нови услуги и продукти;

· използване на нови възможности във връзка с аутсорсинг и ИКТ-базирани услуги и системи.

•    мехатроника и чисти технологии: 

· производство на базови елементи, детайли, възли и оборудване, вграждани като част от мехатронен агрегат или самостоятелно съставляващи такъв агрегат;

· машиностроене и уредостроене, вкл. части, компоненти и системи, с акцент върху транспорта и енергетиката;

· инженеринг, реинженеринг и продължаване на жизнения цикъл на индустриални машини, уреди и системи;

· системи за автоматизирано и софтуерно подпомагано управление с приложение в производството;

· вграждане на ВЕИ в роботизирани системи с изкуствен интелект;

· създаване на съвременни информационни комплекси за автономни енергийни системи;

· роботика и автоматизация на процеси, в т.ч. 3-D моделиране на роботизирани автоматизирани системи;

· проектиране и производство на високо-технологични продукти и/или участие в над-национална производствена верига, вкл. в аеро-космическата индустрия;

· био-мехатроника;

· интелигентни системи и уреди, „интелигентни домове“ – „интелигентни градове“;

· чисти технологии с акцент върху транспорта и енергетиката (съхранение, спестяване и ефективно разпределение на енергия, електрически превозни средства и еко-мобилност, водород-базирани модели и технологии, безотпадни технологии, технологии и методи за включване на отпадъчни продукти и материали от производства в други производства).

•    индустрия за здравословен живот и биотехнологии
:

· методи за чисто производство, съхранение, преработка и достигане до крайния потребител на специфични български съставки, средства и продукти (вкл. кисело мляко, мед и пчелни продукти, хляб, вино, млечни и месни продукти, етерични масла, бира, билки и билкови продукти, козметични средства и продукти);

· производство на специализирани храни и напитки (бебешки и детски, „космически“ храни);

· производство на инструменти, оборудване, консумативи за медицинска и дентална диагностика и терапия и/или участие в над-национална производствена верига;

· персонална медицина, диагностика и индивидуална терапия, лечебни и лекарствени форми и средства;

· медицински и лечебен туризъм с акцент върху възможностите за персонализация (немасов, а персонален туризъм);

· нано-технологии в услуга на медицината;

· био-технологии с пряко приложение за здравословен начин на живот;

· „сини“ технологии и приложение на нови методи и технологии в устойчивото ползване на речни и морски ресурси;

·  производство на инсталации за добиване на екологично чиста електроенергия и промишлена вода;

· зелена икономика.

•    нови технологии в креативните и рекреативните индустрии:

· културните и творческите индустрии (според дефиниция на ЕК: архитектура, архивно дело и библиотекарство, артистични занаятчийство, аудио-визуални форми (филми, ТВ, видео игри и мултимедия), културно наследство, дизайн, вкл. моден дизайн, фестивали, музика, сценични и визуални изкуства, издателска дейност, радио;

· компютърни и мобилни приложения и игри с образователен, маркетинг и/или развлекателен характер;

· алтернативен (селски, еко-, културен и фестивален) и екстремен туризъм и спорт (за стимулиране на несезонен, немасов, а постоянен нишов туризъм);

· производство на стоки и съоръжения с пряко приложение в тези сфери (напр. национални (регионални) носии, велосипеди, стени за катерене и др. стоки за алтернативни и екстремни спортове, костюми, декори, материали за исторически възстановки, специализирана екипировка и оборудване, печатни издания).

Приоритет ще бъде даден на проекти, които:

- попадат в приоритетните тематични области, изведени на база на регионалната специализация, заложена в ИСИС, одобренa с Решение на Министерски съвет № 857 от 03.11.2015 г. Съгласно одобрената ИСИС, публикувана на страницата на Министерство на икономиката (http://www.mi.government.bg/bg/themes/inovacionna-strategiya-za-inteligentna-specializaciya-na-republika-balgariya-2014-2020-g-i-proces-na-i-1470-0.html), са определени следните приоритетни тематични области:

	СЗР
	СЦР
	СИР
	ЮЗР
	ЮЦР
	ЮИР

	Мехатроника и чисти технологии
	Мехатроника и чисти технологии
	Мехатроника и чисти технологии
	Информатика и ИКТ
	Информатика и ИКТ
	Нови технологии в креативните и рекреативните индустрии

	Здравословен начин на живот и биотехнологии
	Здравословен начин на живот и биотехнологии
	Здравословен начин на живот и биотехнологии
	Нови технологии в креативните и рекреативните индустрии
	Мехатроника и чисти технологии
	Мехатроника и чисти технологии

	Нови технологии в креативните и рекреативните индустрии
	Информатика и ИКТ
	Нови технологии в креативните и рекреативните индустрии
	Здравословен начин на живот и биотехнологии
	Здравословен начин на живот и биотехнологии
	Здравословен начин на живот и биотехнологии


- изпълняват се на територията на Северозападен регион за планиране
 в съответствие с предвиденото в Споразумението за партньорство прилагане на териториален подход за целенасочена подкрепа на този регион;

- включват надграждане на резултати по Рамковите програми на ЕС (вкл. ECSEL Joint Undertaking)
 или са получили печат за качество (seal of excellence) по програма Хоризонт 2020. ;
- включват  дейности за разработване на еко-иновации
.
16. Приложим режим на минимални/държавни помощи:

По Елемент А 

Приложимият режим на държавна помощ е „Помощи за проекти за научноизследователска и развойна дейност“ съгласно чл. 25 от Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора (OB L 187/26.06.2014.

Допустими за подкрепа по режим „Помощи за проекти за научноизследователска и развойна дейност“ съгласно чл. 25 от Регламент (ЕС) № 651/2014 са подпомаганите части от проектни предложения, които попадат изцяло в рамките на една от следните категории:

•
индустриални научни изследвания;

•
експериментално развитие.

Кандидатите следва да изберат само една от горепосочените категории. Включването на индустриални научни изследвания и експериментално развитие в рамките на едно проектно предложение е недопустимо по настоящата процедура.

Елемент Б
Помощ „de minimis” съгласно Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функциониране на Европейския съюз към помощта „de minimis“.

Максималният размер на помощта за едно и също предприятие
, заедно с другите получени минимални помощи, не може да надхвърля левовата равностойност на 200 000 евро
 за период от три бюджетни години (две предходни плюс текущата година).
Предоставената помощ по Елемент Б може да се кумулира с помощ de minimis,:

· предоставена съгласно Регламент (ЕС) № 360/2012 на Комисията до тавана, установен в посочения регламент. 

· предоставена съгласно други регламенти за помощ de minimis, до съответния таван, определен в член 3, параграф 2 от Регламент (ЕС) № 1407/2013 на Комисията.

Данните за получени държавни/минимални помощи следва да бъдат надлежно посочени от кандидатите в Декларация за държавни/минимални помощи, попълнена по образец (Приложение Г към Условията за кандидатстване). Държавната помощ се счита за получена от момента на сключване на договора за нейното предоставяне. Декларацията за държавни/минимални помощи се представя от кандидатите на етап кандидатстване и впоследствие, в случай на одобрение на проектното предложение – преди сключване на административния договор за безвъзмездна финансова помощ.

При определяне дали е спазен максимално допустимият размер и съответно интензитет на помощта съгласно т. 9 и т. 10 от настоящите Условия за кандидатстване, ще се взема предвид както размера на държавната/минималната помощ, за която се кандидатства, така и общият размер на вече получена държавна/минимална помощ за дейности, проект или предприятие (извън тези, за които се кандидатства), независимо от това дали тази подкрепа е финансирана от местни, регионални, национални или общностни източници.

Допълнително, кандидатите нямат право да подават проектни предложения по процедурата за вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.
Възстановяването на неправомерно предоставена държавна помощ се извършва по реда на раздел V от Правилника за прилагане на Закона за държавните помощи, съгласно който решение на Европейската комисия за възстановяване на неправомерно предоставена държавна помощ подлежи на принудително изпълнение по реда на Данъчно-осигурителния процесуален кодекс (ДОПК). Когато с решение на Европейската комисия за възстановяване на неправомерно предоставена държавна помощ не са индивидуализирани получателите на помощ и размерът на сумата, която трябва да се възстанови, администраторът на помощ издава допълнително и акт за установяване на публично вземане по реда на чл. 166, ал. 2 и 3 от ДОПК. Не се разрешава предоставяне на нова държавна помощ на предприятие, което не е изпълнило решение на Европейската комисия за възстановяване на неправомерно предоставена държавна помощ и не е възстановило изцяло неправомерно получената държавна помощ. Възникналите вземания са публични държавни вземания, които се установяват от Управляващия орган и се събират от Националната агенция за приходите по реда на ДОПК.
Възстановяването на недължимо платените и надплатените суми, както и на неправомерно получените или неправомерно усвоени средства,  ще се извършва в съответствие с установения ред, съгласно действащите нормативни актове за плащане, верификация и сертификация на разходите към момента на изпълнение на административните договори за безвъзмездна финансова помощ.

След публикуване на настоящите Условия за кандидатстване не са допустими изменения, които могат да повлияят на съответствието на настоящата процедура с изискванията на Регламент на Комисията (ЕС) № 651/2014 и Регламент на Комисията (ЕС) № 1407/2013.

17. Хоризонтални политики:

По настоящата процедура следва да е налице съответствие на проектните предложения със следните принципи на хоризонталните политики на ЕС:
− равнопоставеност и  недопускане на недискриминация – насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на изискванията, посочени в т. 11 от Условията за кандидатстване, независимо от техния пол, етническа принадлежност или вид увреждане.

− устойчиво развитие – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях. 
В т. 11 от Формуляра за кандидатстване кандидатите следва да представят информация за съответствието на проектното предложение с посочените принципи.
Прилагането на заложените в проекта принципи ще се проследява както на етап оценка на проектните предложения, така и на етап изпълнение на проектите.
18. Минимален и максимален срок за изпълнение на проекта:

Продължителността на изпълнение на всеки проект не следва да надвишава 24 /двадесет и четири/ месеца, считано от датата на влизане в сила на административния договор за предоставяне на безвъзмездна финансова помощ.

 19. Ред за оценяване на концепциите за проектни предложения:

Неприложимо

20. Критерии и методика за оценка на концепциите за проектни предложения:

Неприложимо
21. Ред за оценяване на проектните предложения:

Подборът на проектни предложения по настоящата процедура ще се основава на принципа на финансиране, основано на нуждите – съответствие с основните предизвикателства пред бизнеса/икономиката, идентифицирани в Споразумението за партньорство, стратегията на ОПИК и приложимите стратегически документи.

В тази връзка, критериите за допустимост и за техническа и финансова оценка по настоящата процедура са насочени към разрешаване на предизвикателствата, свързани с:
- ниската степен на иновативност на дейността на българските предприятия;

- малки по обем и неефективни инвестиции в иновации.
Оценката и класирането на проектните предложения по настоящата процедура се извършват от Оценителна комисия, определена с акт на Ръководителя на Управляващия орган. Всички проектни предложения, подадени в срок, се оценяват в съответствие с Критериите и методологията за оценка на проектните предложения по процедурата, посочени в т. 22 и Приложение И към Условията за кандидатстване. Не се допуска въвеждането на допълнителни критерии за оценка или изменение на критериите по време на провеждането на процедурата по оценка на постъпилите проектни предложения с изключение на случаите по чл. 26, ал. 7 от ЗУСЕСИФ. 
Оценката на проектните предложения включва:

Етап 1: Оценка на административното съответствие и допустимостта;

Етап 2: Техническа и финансова оценка.
21.1. Оценка на  административното съответствие и допустимостта

В процеса на оценка на административното съответствие и допустимостта на проектните предложения по процедурата, ще бъде проверявано дали:

 - проектното предложение се отнася за обявената процедура за подбор на проекти;  

- налице са всички документи, представени и попълнени съгласно изискванията, посочени в т. 24 от настоящите Условия за кандидатстване;

 - въз основа на Формуляра за кандидатстване и представените документи е налице съответствие на кандидатите и проектните дейности с критериите за допустимост, посочени в Условията за кандидатстване. 

Само проектни предложения, преминали успешно оценка на административното съответствие и допустимостта, подлежат на по-нататъшно разглеждане и оценка.

След приключване на оценката на административното съответствие и допустимостта, на интернет страницата на Управляващия орган (www.opic.bg)и в ИСУН се публикува списък на проектните предложения, които не се допускат до техническа и финансова оценка, като се посочват и основанията за недопускане. За недопускането на всеки от кандидатите, включени в списъка, се съобщава само и единствено чрез ИСУН 2020. Този начин на уведомяване е предвиден в чл. 27, ал. 1, изречение първо от Наредбата за определяне на условията, реда и механизма за функциониране на Информационната система за управление и наблюдение на средствата от Европейските структурни и инвестиционни фондове (ИСУН) и за провеждане на производства пред управляващите органи посредством ИСУН (приета с ПМС № 243 от 20.09.2016 г., обн., ДВ, бр. 76 от 30.09.2016 г. За дата на получаване на възражението от кандидата се счита датата на изпращането му чрез ИСУН 2020. Управляващият орган не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията с Управляващия орган. Кандидатите, чиито проектни предложения са включени в списъка, могат да подадат писмени възражения пред  Ръководителя на Управляващия орган в едноседмичен срок от съобщаването по начин, указан в съобщението. Към възражението не могат да се представят нови документи, които не са били част от първоначално представеното проектно предложение и/или не са допълнени по реда на т. 24 от настоящите Условия. Ръководителят на Управляващия орган се произнася по основателността на възражението в едноседмичен срок от неговото получаване като може да върне проектното предложение за техническа и финансова оценка или да прекрати производството по отношение на съответния кандидат.
ВАЖНО: Управляващият орган няма да разглежда повторни и/или допълнителни възражения от кандидатите, включени в списъка на проектните предложения, които не се допускат до техническа и финансова оценка, както и изпратени след срока по чл. 34, ал. 3 от ЗУСЕСИФ и чл. 18, ал. 4 от ПМС 162/2016 г. Неподписани възражения, както и такива, които не са подписани от оправомощен представител на подателя-юридическо лице, няма да се разглеждат по същество, а ще се изготвя отговор до подателя на възражението, с който същият се уведомява, че възражението не подлежи на разглеждане по посочените причини.

21.2. Техническа и финансова оценка

Техническата и финансова оценка се извършва само за проектните предложения, които са преминали успешно оценка на административното съответствие и допустимостта.

Критериите за техническа и финансова оценка на проектните предложения са обособени в раздели и подраздели, както е указано в Таблицата с критериите за техническа и финансова оценка, по-долу. Критериите за техническа и финансова оценка на проектните предложения по процедурата са подробно указани в Приложение И към Условията за кандидатстване.

Техническата оценка и финансовата оценка на проектните предложения включва и проверка и оценка на реалистичността, ефективността и допустимостта на всички предвидени дейности и разходи. В случай че в процеса на техническа и финансова оценка Оценителната комисия установи наличието на обстоятелства (напр. включени в проектното предложение недопустими дейности, недопустими и/или нереалистични разходи, дублиране на заложени дейности и/или разходи и др.), това може да доведе до изменение на бюджета на проектното предложение (т. 5 от Формуляра за кандидатстване). Следва да се има предвид, че промените в бюджета не могат да доведат до увеличаване на размера на безвъзмездната финансова помощ. Поради това, в интерес на кандидата е да планира дейности и да представи бюджет, реалистични и ефективни от гледна точка на целта на проекта и планираните разходи.

По време на оценката предложените индикативни цени за инвестиции в/наем на активи ще подлежат на проверка от страна на Оценителната комисия по отношение на реалистичност спрямо посочените цени в приложените оферти/извлечения от каталози на производители/доставчици и/или проучвания в интернет.
В случай че по време на финансовата оценка се установи надвишаване на интензитета на безвъзмездната финансова помощ и/или максималния размер на безвъзмездната финансова помощ и/или максималният размер за извършване на дадена дейност, определен в настоящите Условия за кандидатстване, Оценителната комисия служебно го намалява до максимално допустимия интензитет и/или размер.

В случай че по време на финансовата оценка се установи наличие на недопустими разходи или на разходи, които не са съпоставими с пазарните цени за аналогични активи, Оценителната комисия служебно коригира/премахва съответните разходи от бюджета на проекта (т. 5 от Формуляра за кандидатстване).

Корекциите в бюджета са финалния етап от техническа и финансова оценка на проектните предложения. Корекции в бюджета при несъответствие между предвидените дейности (описани в т. 7 от Формуляра за кандидатстване) и видовете заложени разходи (описани в т. 5 от Формуляра за кандидатстване), както и при дублиране на разходи, ще се извършва след като се  изиска  допълнителна пояснителна информация от кандидата, като срокът за представянето ѝ е 5 (пет) дни. Извършените корекции на данни в бюджета не могат да водят до: увеличаване на размера или на интензитета на безвъзмездната финансова помощ, предвидени в подаденото проектно предложение, невъзможност за изпълнение на целите на проекта или на проектните дейности и подобряване на качеството на проектното предложение и нарушаване на принципите по чл. 29, ал. 1, т. 1 и 2 от ЗУСЕСИФ.

Извън тази проверка е възможно да бъдат установени и други обстоятелства, които да изискват допълнителна пояснителна информация или документ от кандидатите относно декларираните обстоятелства и представените документи, съгласно т. 24 от Условията за кандидатстване. Тази възможност не може да води до подобряване на качеството на проектното предложение и до нарушаване на принципите по чл. 29, ал. 1, т. 1 и 2 от ЗУСЕСИФ. Допълнителни разяснения и документи от кандидатите могат да бъдат изискани като за целта ще бъде предоставян срок не  по-кратък от една седмица от датата на получаване на искането за предоставяне на допълнителни разяснения/документи. Исканията за представяне на допълнителни документи и разяснения ще се изпращат през ИСУН 2020 чрез електронния профил на кандидата като кандидатът ще бъде известяван за посоченото електронно чрез електронния адрес, асоцииран към неговия профил. В тази връзка е необходимо кандидатите да разполагат винаги с достъп до електронния адрес, към който е асоцииран профила в ИСУН 2020. За дата на получаване на искането за документи/информация се счита датата на изпращането му чрез ИСУН 2020. Кандидатът представя допълнителните разяснения и/или документи по електронен път чрез ИСУН 2020. 
Допълнителна информация може да бъде предоставена само по искане на оценителната комисия като информацията не следва да съдържа елементи, водещи до подобряване на първоначалното проектно предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки. Всяка информация, предоставена извън официално изисканата от Оценителната комисия, няма да бъде вземана под внимание. 
Техническият процес свързан с представянето на допълнителна информация/документи е описан в Ръководството за потребителя за модул “Е-кандидатстване” в ИСУН 2020 (от 14 май 2016 г.)
.
    22. Критерии и методика за оценка на проектните предложения:

	Критерии за техническа и финансова оценка

	I. Иновативност и пазарна приложимост на подкрепяната иновация
	37

	1. Новост на разработваната иновация
	20

	2. Пазарна приложимост и жизнеспособност на разработваната иновация
	12

	3. Партньорство 
	5

	II. Иновативен капацитет и финансова стабилност на кандидата преди изпълнение на проекта (исторически данни от периода 2014 – 2016 г.)
	37

	1. Опит на кандидата в реализацията на иновативни продукти (стока или услуга) или внедряването на иновативни процеси (съгласно Справката за иновационна дейност на предприятието през периода 2014-2016 г.)
	5

	2. Научно-изследователска и развойна дейност (НИРД) на предприятието за 2014, 2015 и 2016 г.
	6

	3. Права по индустриална собственост, по отношение на които кандидата, управителя и/или съдружниците му е/са първоначален заявител и/или изобретател
	6

	4. Претеглен марж на печалбата (2014, 2015 и 2016 г.)
	4

	5. Претеглена брутна добавена стойност (2014, 2015 и 2016 г.)
	4

	6. Претеглен коефициент на рентабилност на активите (2014, 2015 и 2016 г.)
	4

	7. Претеглен коефициент на приходите от износ (2014, 2015 и 2016 г.)
	4

	8. Съпоставимост между претеглената стойност на EBITDA за 2014, 2015 и 2016 г. на кандидата и стойността на общите допустими разходи по проекта
	4

	III. Приоритизиране на проекти 
	12

	1.  Регионална специализация съгласно ИСИС
	4

	2. Регионална приоритизация за проекти, изпълнявани на територията на СЗР
	2

	3. Надграждане на резултати по Рамковите програми на ЕС (вкл. ECSEL Joint Undertaking) и/или получен печат за качество (seal of excellence)
	4

	4. Подкрепа за еко-иновации
.
	2

	IV. Реалистичност на разходите по проекта
	4

	1. Реалистичност на разходите по проекта
	4

	Общ брой точки
	90


ВАЖНО: Оценката по критерии „Новост на разработваната иновация“ и „Партньорство“ (подкритерий 3.1 „Ефективност на партньорството“) от раздел I „Иновативност и пазарна приложимост на подкрепяната иновация“ и по критерий „Надграждане на резултати по Рамковите програми на ЕС (вкл. ECSEL Joint Undertaking) и/или получен печат за качество (seal of excellence)“ от раздел III „Приоритизиране на проекти“ ще бъде извършвана въз основа на становище от  външни експерти (вкл. международни). Становището  ще се базира на информацията, предоставена от кандидатите в Приложение З и З1 (Сравнителен анализ на разработваната  иновация, попълнен на български и английски език по образец) и Приложение Ч (Извлечение от Формуляра за кандидатстване на английски език).  
ВАЖНО: С оглед на коректната оценка на проектните предложения по критерий „Регионална специализация съгласно ИСИС“ за регион на изпълнение на проекта се приема регионът с най-голям дял на заложени разходи в бюджета. В случай че проектът се изпълнява в повече от една от тематичните области на ИСИС, основната тематична област на проекта ще бъде определена въз основа на становище от помощник-оценител. Проектните предложения, получили минимум 54 точки на етап „Техническа и финансова оценка”, се класират в низходящ ред съобразно получената оценка, като се изготвят отделни списъци за класиране в зависимост от категорията на предприятието-кандидат (1.микро и малки предприятия; 2.средни предприятия; 3.големи предприятия). За финансиране се предлагат всички или част от проектите по реда на класирането до покриване на размера на бюджета за съответната категория предприятия, определен в т.8 от Условията за кандидатстване. Техническата и финансовата оценка на проектните предложения се извършват чрез директно въвеждане на класирането и мотивите за него в ИСУН.
В случай че дадено проектно предложение получи „0“ точки по показател „Новост на подкрепяната иновация“, проектното предложение се отхвърля.

В случай че дадено проектно предложение получи „0“ точки по показател „Реалистичност на разходите по проекта“ проектното предложение се отхвърля.

ВАЖНО: В случай че по време на оценката се установи, че са подадени повече от едно проектни предложения, в които е налице един и същ първоначален заявител и/или изобретател
, посочен в т. 11 от Формуляра за кандидатстване във връзка с критерий II.3. „Права по индустриална собственост, по отношение на които кандидата, управителя и/или съдружниците му е/са първоначален заявител и/или изобретател“, точки по критерий II.3 ще бъдат присъдени единствено на проектното предложение, подадено първо в ИСУН 2020.
За проектни предложения, които са получили еднакъв средноаритметичен брой точки на етап „Техническа и финансова оценка“, класирането ще се извърши по следния начин: Проектните предложения ще бъдат класирани съобразно получения брой точки по раздел I „Иновативност и пазарна приложимост на подкрепяната иновация“. В случай че проектните предложения имат равен брой точки по посочения раздел, същите ще бъдат класирани съобразно получения брой точки по раздел II „Иновативен капацитет и финансова стабилност на кандидата преди изпълнение на проекта (исторически данни от периода 2014-2016)“. В случай че проектните предложения имат равен брой точки и по този раздел същите ще бъдат класирани съобразно получения брой точки по раздел III „Приоритизиране на проекти“. В случай че проектните предложения имат равен брой точки и по този раздел същите ще бъдат класирани съобразно получения брой точки по раздел IV „Реалистичност на разходите по проекта“.

В случай че проектите имат равен брой точки на етап „Техническа и финансова оценка“и равен брой точки по гореизброените раздели, проектните предложения ще се класират съобразно получения брой точки по следните критерии: I.1; I.2, I.3, II.1, II.2, II.3, II.4, II.5, II.6, II.7, II.8, III.1, III.2, III.3, III.4 и IV.1.

В случай че има равенство по всички гореизброени показатели, проектните предложения ще бъдат класирани по реда на подаването на проектните предложения в ИСУН 2020.

Решение за отхвърляне на дадено проектно предложение ще бъде взимано на следните основания:

 - Предложението е непълно или не отговаря в други отношения на поставените условия за административно съответствие;

 - Кандидатът не отговаря на условията за допустимост;

 - Проектът не отговаря на условията за допустимост;

- Проектът не покрива критериите за качество (не покрива минималния брой точки);

 - Не са спазени други критерии, посочени в Условията за кандидатстване;

 - Кандидатите умишлено са представили невярна информация с оглед получаване на безвъзмездна помощ по настоящата процедура или не са представили изискваната задължителна според Условията за кандидатстване информация.
23. Начин на подаване на проектните предложения/концепциите за проектни предложения:

Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение на Структурните инструменти на ЕС в България (ИСУН 2020) единствено с използването на валиден Квалифициран електронен подпис (КЕП), чрез модула „Е-кандидатстване“ на следния интернет адрес: https://eumis2020.government.bg .

Подготовката и подаването на проектното предложение в ИСУН 2020 се извършва по следния начин: Кандидатът влиза в ИСУН 2020, след регистрация чрез имейл и парола,  избира настоящата процедура за кандидатстване от „Отворени процедури“ и създава ново проектно предложение.

Проектното предложение по настоящата процедура се изготвя от кандидата съгласно инструкциите на УО, дадени в Примерните указания за електронно кандидатстване (Приложение А към настоящите Условия за кандидатстване). 
Изискващите се съгласно т. 24 от Условията за кандидатстване придружителни документи към формуляра за кандидатстване също се подават изцяло електронно. Посочените документи се описват в т. 12 от Формуляра преди подаването му. Всички документи се представят на български език без корекции. Приложение З1 и Приложение Ч се представят на английски език. Документ, чийто оригинал е на чужд език, се представя и в превод на български език.  
ВАЖНО: Проектното предложение се подава електронно чрез ИСУН 2020 като се подписва с КЕП от лице с право да представлява кандидата
 или упълномощено от него лице
. В случаите, когато кандидатът се представлява заедно от няколко физически лица, проектното предложение се подписва от всяко от тях при подаването. При упълномощаване следва да се прикачи в ИСУН 2020 пълномощно, подписано с КЕП от лице с право да представлява кандидата, а в случай че кандидатът се представлява заедно от няколко физически лица, пълномощното се подписва с КЕП от всички от тях и се прикачва в ИСУН 2020. От текста на пълномощното следва да става ясно, че лицето/лицата с право да представляват кандидата упълномощават пълномощника да подаде от тяхно име проектното предложение.
Моля, обърнете внимание, че проектно предложение е препоръчително да се подава винаги от профила на кандидата, не от друг профил, тъй като впоследствие ще бъде използван именно този профил за комуникация с Управляващия орган и за отстраняване на забелязани нередовности във връзка с подаденото проектно предложение по време на оценката на проектните предложения. По време на етап „Оценка на проектно предложение“ комуникацията с кандидата и редакцията на забелязани нередовности по подаденото проектно предложение ще се извършват електронно чрез профила на кандидата в ИСУН 2020, от който е подаден съответния проект и промени на посочения профил (вкл. промяна на имейл адреса, асоцииран към съответния профил) са недопустими.
До приключването на работата на оценителната комисия кандидатът има възможност да оттегли своето проектно предложение като подаде писмено искане в УО, като това обстоятелство се отбелязва от потребител на ИСУН от УО със съответните права. 
Следва да се има предвид, че Формулярът за кандидатстване представлява и заявление за помощ по смисъла на разпоредбите на чл. 6, параграф 2 на Регламент на Комисията (ЕС) № 651/2014 и има за цел и потвърждаване на съответствие с условията на посочената разпоредба.

Моля, обърнете внимание, че само Формулярът за кандидатстване и изискуемите на етап кандидатстване документи ще бъдат оценявани. Затова, изключително важно е тези документи да съдържат цялата необходима информация. 
ВАЖНО: Формулярът за кандидатстване подлежи на повторно изискване единствено при подписване с невалиден КЕП. 
При съставянето на т. 5 „Бюджет“ от Формуляра за кандидатстване следва да се има предвид, че той ще бъде разходван като се спазват правилата на приложимото национално законодателство, както следва:

- Бенефициентите, които не се явяват възложители по ЗОП прилагат Глава четвърта от ЗУСЕСИФ за условията и реда за определяне на изпълнител от страна на бенефициенти на безвъзмездна финансова помощ и ПМС № 160 от 1 юли 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от ЕСИФ;

-  Бенефициентите, които се явяват възложители по смисъла на ЗОП прилагат Закона за обществените поръчки и актовете по неговото прилагане.

Кандидатите/партньорите следва да съобразят, че съгласно посоченото национално законодателство, редът за провеждане на процедурите за определяне на изпълнител/и се определя въз основа на стойността и предмета на услугата или доставката, независимо в кой раздел или перо на бюджета са предвидени съответните разходи. Не се допуска разделяне на предмета на услугата или доставката с цел заобикаляне прилагането на посочените нормативни актове.

Кандидатът носи цялата отговорност за верността на финансовата информация, представена в т. 5 „Бюджет“ от Формуляра за кандидатстване.
24. Списък на документите, които се подават на етап кандидатстване:

Кандидатите по процедурата за безвъзмездна финансова помощ следва да представят към Формуляра за кандидатстване по изцяло електронен път чрез ИСУН 2020 следните документи:
1. Документи, предоставяни от кандидати:
а/ Декларация, че кандидатът/партньорът е запознат с условията за кандидатстване и условията за изпълнение – попълнена по образец (Приложение Б)  – подписана с КЕП  и  прикачена в ИСУН 2020. 
б/ Декларация по чл. 25, ал. 2 от Закона за управление на средствата от европейските структурни и инвестиционни фондове и чл. 7 от ПМС 162/2016 г.  – попълнена по образец (Приложение В) – подписана с КЕП  и  прикачена в ИСУН 2020;
ВАЖНО: С цел правилно определяне на лицата, които са длъжни да подпишат Декларация по чл. 25, ал. 2 от ЗУСЕСИФ и чл. 7 от ПМС 162/2016 г., Оценителната комисия може да изиска други официални документи, удостоверяващи статута на  всички лица, с право да представляват кандидата (независимо от това дали заедно и/или поотделно, и/или по друг начин). 
в/ Декларация за държавни/минимални помощи – попълнена по образец (Приложение Г) – подписана с КЕП  и  прикачена в ИСУН 2020.
г/ Декларация за обстоятелствата по чл. 3 и чл. 4 от Закона за малките и средните предприятия– попълнена по образец (Приложение Д) – подписана с КЕП и прикачена в ИСУН 2020.

В случаите, когато кандидатът е голямо предприятие (посочва се в т.2 „Данни за кандидата“ от Формуляра за кандидатстване) тази декларация не се изисква.
Декларациите по букви а/, в/ и г/ се попълват и подписват с КЕП от лице с право да представлява кандидата. В случаите, когато кандидатът се представлява заедно от няколко физически лица, се попълват данните и декларациите се подписват с КЕП от всяко от тях. 

Кандидатите представят декларацията по буква б/, попълнена и подписана с КЕП от  всички лица, с право да представляват кандидата (независимо от това дали заедно и/или поотделно, и/или по друг начин). 
д/ Извлечение от Формуляра за кандидатстване на английски език (Приложение Ч)
 – прикачено в ИСУН 2020.

е/ Удостоверение от Националния статистически институт (НСИ) относно кода на основната икономическа дейност на кандидата въз основа на данни за 2016 г.  – прикачено в ИСУН 2020.

ж/ Оферта и/или извлечение от каталог на производител/доставчик и/или проучване в интернет
 за всяка отделна инвестиция на кандидата в активи (ДМА и софтуер, представляващ ДНА), с предложена цена от производителя/доставчика
 (изисква се, в случай че са заложени разходи по Елемент Б, т.1 и/или т.2) – прикачена в ИСУН 2020.
з/ Оферта и/или извлечение от каталог на производител/доставчик и/или проучване в интернет
 за всеки ДМА, предвиден за наемане от страна на кандидата, с предложена продажна стойност от производителя/доставчика
 (изисква се, в случай че са заложени разходи по Елемент А, т. 6) – прикачена в ИСУН 2020.

ВАЖНО: Документите по буква ж/ и з/ трябва да съдържат информация за: наименование на оферента; технически и/или функционални характеристики на оборудването/софтуера, съответстващи на посочените в Техническата спецификация (Приложение Ж) минимални технически и/или функционални характеристики, цена на оборудването/софтуера и вид на валутата.

В случай че кандидатът представя оферта, от нея следва да е видно лицето, което я е издало от името на оферента, като напр. име, подпис, електронен подпис или разпечатка на електронно съобщение, с което е получена, която също следва да е прикачена в ИСУН 2020.

В случай че кандидатът представя проучвания в интернет, той следва да приложи разпечатка на съответната интернет страница на производителя/доставчика – прикачена в ИСУН 2020.
и/ Техническа спецификация на предвидените от страна на кандидата за закупуване/наемане ДМА и софтуер, представляващ ДНА (ако е приложимо) – попълнена по образец (Приложение Ж) – прикачена в ИСУН 2020. 

В случай че е приложимо и не е представена Техническа спецификация (Приложение Ж) или не е представена в изискуемия образец, документът не може да бъде допълнително изискван от кандидатите, тъй като допълнителното му представяне ще доведе до подобряване на качеството на проектното предложение и до нарушаване на принципите по чл. 29 от ЗУСЕСИФ. Непредставянето на документа няма да доведе до отхвърляне на проектното предложение, но ще доведе до редуциране на разходи в бюджета на проектното предложение (т. 5 от Формуляра за кандидатстване).
й/ Обобщение на финансовите данни на предприятието-кандидат за 2014, 2015 и 2016 г. – попълнено по образец (Приложение Е) – прикачено в ИСУН 2020.
к/ Счетоводна политика на кандидата, изготвена съгласно приложимите счетоводни стандарти – прикачена в ИСУН 2020.

В случай че Счетоводната политика на кандидат е посочена в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ и документът не е представен или не е представена в изискуемия образец, същият ще бъде допълнително изискван от Оценителната комисия. В случай че Счетоводната политика не е посочена в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ и същата не е представена, документът няма да бъде допълнително изискван от кандидатите. Непредставянето на съответния документ няма да доведе до отхвърляне на проектното предложение, като оценката на допустимостта на разходите за ДМА и ДНА ще бъде извършвана съгласно стойностния праг на същественост, определен в чл. 50, т. 2 и чл. 51, ал. 1, т. 1, буква г), бб) от ЗКПО.
В случай че документът е представен в изискуемия образец, същият ще бъде приет от Оценителната комисия независимо дали е посочен в т.11 Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“.

л/ Пълномощно за подаване на проектното предложение с КЕП (ако е приложимо)  -  подписано с КЕП от лице с право да представлява кандидата и прикачено в ИСУН 2020. В случай че кандидатът се представлява заедно от няколко физически лица, пълномощното се подписва с КЕП от всяко от тях и се прикачва в ИСУН 2020.

Документът не е задължителен за всички кандидати, а се изисква в случай че кандидатите желаят да упълномощят лице, което не е официален представител на предприятието да подаде проектното предложение с КЕП.

м/ Сравнителен анализ на разработваната иновация на български и английски език
 – попълнен по образец (Приложение З и З1)  -  прикачен в ИСУН 2020. 
ВАЖНО: В случай че не е представен Сравнителен анализ на разработваната иновация на български език (Приложение З) или не е представен в изискуемия образец, документът не може да бъде допълнително изискван от кандидатите и проектното предложение ще бъде отхвърлено, тъй като допълнителното му представяне ще доведе до подобряване на качеството на проектното предложение и до нарушаване на принципите по чл. 29 от ЗУСЕСИФ. В случай че е представен Сравнителен анализ на разработваната иновация на български език (Приложение З), но не е представен Сравнителен анализ на разработваната иновация на английски език (Приложение З1), последният ще бъде допълнително изискван от Оценителната комисия. В случай че след допълнителното му изискване Сравнителният анализ на разработваната иновация на английски език (Приложение З1) не бъде предоставен или не е представен в изискуемия образец, проектното предложение ще бъде отхвърлено.
н/ Счетоводен баланс за 2014 г., 2015 г. и 2016 г. (индивидуален) - прикачен в ИСУН 2020.
о/ Отчет за приходите и разходите и Справка за приходите и разходите по видове и икономически дейности
 за 2014, 2015 и 2016 г. – прикачени в ИСУН 2020.
п/ Отчет за заетите лица, средствата за работна заплата и други разходи за труд за 2014, 2015 и 2016 г. – прикачен в ИСУН 2020.
р/ Справка за иновационната дейност на предприятието през периода 2014-2016 година – прикачена в ИСУН 2020.

В случай че справката е посочена в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ и документът не е представен или не е представен в изискуемия образец, същият ще бъде допълнително изискван от Оценителната комисия. В случай че справката не е посочена в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ и същата не е представена, документът няма да бъде допълнително изискван от кандидатите. Непредставянето на съответния документ няма да доведе до отхвърляне на проектното предложение, но кандидатът няма да получи точки по критерий II.1 „Опит на кандидата в реализацията на иновативни продукти (стока или услуга) или внедряването на иновативни процеси (съгласно Справката за иновационна дейност на предприятието през периода 2014-2016 г.)“. В случай че документът е представен в изискуемия образец, същият ще бъде приет от Оценителната комисия независимо дали е посочен в т.11 Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“.
с/ Справка за научноизследователска и развойна дейност за 2014, 2015 и 2016 г. – прикачена в ИСУН 2020.
В случай че справката е посочена в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ и документът не е представен или не е представен в изискуемия образец, същият ще бъде допълнително изискван от Оценителната комисия. В случай че справката не е посочена в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ и същата не е представена, документът няма да бъде допълнително изискван от кандидатите. Непредставянето на съответния документ няма да доведе до отхвърляне на проектното предложение, но кандидатът няма да получи точки по критерий II.2 „Научно-изследователска и развойна дейност (НИРД) на предприятието за 2014, 2015 и 2016 г.“. В случай че документът е представен в изискуемия образец, същият ще бъде приет от Оценителната комисия независимо дали е посочен в т.11 Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“.
ВАЖНО: Документите по букви н/ до с/ следва да бъдат представени във формат, идентичен на образеца, в който са подадени към Националния статистически институт, като част от Годишния отчет за дейността на предприятието. В случай че при проверката на документите по букви н/ до с/ бъде установена липса на документи и/или друга нередовност и същите са оповестени в Търговския регистър към датата на кандидатстване и са в идентичен формат на образеца, в който са подадени към НСИ, документите няма да бъдат изисквани като това обстоятелство ще се проверява по служебен път съгласно чл. 23, ал. 6 от Закона за търговския регистър.

т/ Документи, доказващи наличието на права по индустриална собственост, по отношение на които кандидата, управителя и/или съдружниците му е/са първоначален заявител и/или изобретател (издаден патент за изобретение или издадено свидетелство за регистрация на полезен модел)  - прикачени в ИСУН 2020.
По отношение наличието на права по индустриална собственост за територията на Република България, по отношение на които кандидата, управителя и/или съдружниците му е/са първоначален заявител/и, кандидатът следва да представи проучване за правен статус, издадено от Патентно ведомство на Република България, от което са видни валидността на документа, както и първоначалният заявител на издаден патент за изобретение или първоначалният заявител на свидетелство за полезен модел (съгласно код (71) от Международно признати кодове за означаване на библиографски данни – ИНИД кодове на патенти). По отношение наличието на права по индустриална собственост на територията на Република България, по отношение на които кандидата, управителя и/или съдружниците му е/са изобретател/и, кандидатът следва да представи проучване за правен статус, издадено от Патентно ведомство на Република България или извлечение от Информационен регистър на Патентно ведомство на Република България, от което са видни валидността на документа, както и изобретателят/ите (съгласно код (72) от Международно признати кодове за означаване на библиографски данни – ИНИД кодове на патенти).

По отношение наличието на права по индустриална собственост за територията на страна извън Република България или по международен ред, по отношение на които кандидата, управителя и/или съдружниците му е/са първоначален заявител/и, кандидатите трябва да предоставят аналогичен документ, издаден от еквивалента организация в съответната държава, задължително придружен от превод на български език, от който да са видни валидността на документа, както и първоначалният заявител на издаден патент за изобретение или първоначалният заявител на свидетелство за полезен модел (съгласно код (71) от Международно признати кодове за означаване на библиографски данни – ИНИД кодове на патенти. По отношение наличието на права по индустриална собственост за територията на страна извън Република България или по международен ред, по отношение на които кандидата, управителя и/или съдружниците му е/са изобретател/и, кандидатът следва да представи аналогичен документ, издаден от еквивалента организация в съответната държава или извлечение от аналогичен регистър на еквивалента организация в съответната държава, от който са видни валидността на документа, както и изобретателят (съгласно код (72) от Международно признати кодове за означаване на библиографски данни – ИНИД кодове на патенти).
Приложимите от гореописаните документи също следва да са прикачени в ИСУН 2020.

В случай че документите по буква т/ са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ и документите не са представени или не са представени в изискуемата форма, същите ще бъдат допълнително изисквани от Оценителната комисия. В случай че документите по буква т/ не са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ и същите не са представени, документите няма да бъдат допълнително изисквани от кандидатите. Непредставянето на съответния документ няма да доведе до отхвърляне на проектното предложение, но кандидатът няма да получи точки по критерий II.3 „Придобити права по интелектуална собственост от кандидата, управителя и/или съдружниците, който/които е/са първи заявител и/или изобретател, в резултат на собствена научноизследователска и развойна дейност (НИРД)“. В случай че документът е представен в изискуемата форма, същият ще бъде приет от Оценителната комисия независимо дали е посочен в т.11 Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“.
у/ Сключен договор по съответната Рамкова програма и документ за финално плащане по съответния проект – прикачени в ИСУН 2020.
В случай че документите по буква у/ са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ и документите не са представени или не са представени в изискуемата форма, същите ще бъдат допълнително изисквани от Оценителната комисия. В случай че документите по буква у/ не са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ и същите не са представени, документите няма да бъдат допълнително изисквани от кандидатите. Непредставянето на съответния документ няма да доведе до отхвърляне на проектното предложение, но кандидатът няма да получи точки по критерий III.3 „Надграждане на резултати по Рамковите програми на ЕС и/или получен печат за качество (seal of excellence)“. В случай че документът е представен в изискуемата форма, същият ще бъде приет от Оценителната комисия независимо дали е посочен в т.11 Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“.
ф/ Копие на получен печат за качество (seal of excellence) по програма Хоризонт 2020 и проектното предложение към него – прикачени в ИСУН 2020.
В случай че документите по буква ф/ са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ и документите не са представени или не са представени в изискуемия образец, същите ще бъдат допълнително изисквани от Оценителната комисия. В случай че документите по буква ф/ не са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ и същите не са представени, документите няма да бъдат допълнително изисквани от кандидатите. Непредставянето на съответния документ няма да доведе до отхвърляне на проектното предложение, но кандидатът няма да получи точки по критерий III.3 „Надграждане на резултати по Рамковите програми на ЕС и/или получен печат за качество (seal of excellence)“. В случай че документът е представен в изискуемия образец, същият ще бъде приет от Оценителната комисия независимо дали е посочен в т.11 Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“.
х/ Договор (вкл. документ за финално плащане), удостоверяващ съвместно участие на кандидата с научна организация по т.11.1, II. От Условията за кандидатстване– прикачен в ИСУН 2020.
В случай че документите по буква х/ са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ и документите не са представени или не са представени в изискуемия образец, същите ще бъдат допълнително изисквани от Оценителната комисия. В случай че документите по буква х/ не са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ и същите не са представени, документите няма да бъдат допълнително изисквани от кандидатите. Непредставянето на съответния документ няма да доведе до отхвърляне на проектното предложение, но кандидатът няма да получи точки по критерий I.3 „Партньорство“. В случай че документът е представен в изискуемия образец, същият ще бъде приет от Оценителната комисия независимо дали е посочен в т.11 Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“.

2. Документи, предоставяни от партньор/и:

ВАЖНО: Документите по т. 2 са приложими, единствено в случай че проектното предложение се изпълнява в партньорство.
ВАЖНО: Техническият процес на прикачването на всички документи в ИСУН 2020 се извършва от профила на предприятието-кандидат, а не от профил на партньора.

а/ Декларация, че партньорът е запознат с условията за кандидатстване и условията за изпълнение – попълнена по образец (Приложение Б1)  – подписана с КЕП  и  прикачена в ИСУН 2020. 
б/ Декларация по чл. 25, ал. 2 от Закона за управление на средствата от европейските структурни и инвестиционни фондове и чл. 7 от ПМС 162/2016 г.  – попълнена по образец (Приложение В) – подписана с КЕП  и  прикачена в ИСУН 2020;

ВАЖНО: С цел правилно определяне на лицата, които са длъжни да подпишат Декларация по чл. 25, ал. 2 от ЗУСЕСИФ и чл. 7 от ПМС 162/2016 г., Оценителната комисия може да изиска други официални документи, удостоверяващи представителната власт на тези лица.

в/ Декларация за държавни/минимални помощи – попълнена по образец (Приложение Г) – подписана с КЕП  и  прикачена в ИСУН 2020.

г/ Декларация за обстоятелствата по чл. 3 и чл. 4 от Закона за малките и средните предприятия– попълнена по образец (Приложение Д) – подписана с КЕП и прикачена в ИСУН 2020.

В случаите, когато партньорът е голямо предприятие (посочва се в т.3 „Данни за партньора“ от Формуляра за кандидатстване) тази декларация не се изисква.

д/ Декларация за партньорство – попълнена по образец (Приложение Щ) - подписана с КЕП   и прикачена в ИСУН 2020. 
Декларациите по букви а/, в/, г/ и д/ се попълват и подписват с КЕП от лице с право да представлява партньора. В случаите, когато партньорът се представлява заедно от няколко физически лица, се попълват данните и декларациите се подписват с КЕП от всяко от тях. 

Партньорите представят Декларацията по буква б/, попълнена и подписана с КЕП от всички лица, с право да представляват партньора (независимо от това дали заедно и/или поотделно, и/или по друг начин). 

Поради липса на самостоятелна правосубектност, факултетите към българските висши училища и действащите към факултетите обслужващи звена (по смисъла на чл. 25, ал. 3 от Закона за висшето образование), могат да кандидатстват по настоящата процедура единствено чрез висшето училище, към което те са създаден. В тази връзка, горепосочените изисквания по отношение на подписването с КЕП на декларациите по букви а/, б/, в/, г/ и д/ са приложими по отношение на висшите училища, а не по отношение на факултетите.
е/ Удостоверение от Националния статистически институт (НСИ) относно кода на основната икономическа дейност на партньора въз основа на данни за 2016 г.  – прикачено в ИСУН 2020.

ж/ Удостоверение за актуално състояние, издадено от съответния съд не по-рано от 6 месеца преди датата на подаване на проектното предложение – прикачено в ИСУН 2020.
з/ Акт за създаване и документ, удостоверяващ статута на всички лица, с право да представляват партньора (независимо от това дали заедно и/или поотделно, и/или по друг начин). – прикачени в ИСУН 2020.
и/ Отчет за приходите и разходите за 2016 г.
 – прикачен в ИСУН 2020.

ВАЖНО: Документът по буква  и/ следва да бъде представен във формат, идентичен на образеца, в който са подадени към Националния статистически институт, като част от Годишния отчет за дейността на предприятието. В случай че при проверката на документа по буква и/ бъде установена липса на документа и/или друга нередовност и същите са оповестени в Търговския регистър към датата на кандидатстване и са в идентичен формат на образеца, в който са подадени към НСИ, документът няма да бъде изискван като това обстоятелство ще се проверява по служебен път съгласно чл. 23, ал. 6 от Закона за търговския регистър.
ВАЖНО: Поради липса на самостоятелна правосубектност, факултетите към българските висши училища и действащите към факултетите обслужващи звена (по смисъла на чл. 25, ал. 3 от Закона за висшето образование), могат да кандидатстват по настоящата процедура единствено чрез висшето училище, към което те са създаден.  В тази връзка, документите по букви  е/, ж/,  з/  и и/  следва да бъдат подадени от името на висшето училище, към което е факултетът.
ВАЖНО: При подписването на документи с квалифициран електронен подпис не трябва да се избира функцията за криптиране на файла. Ако тази опция бъде избрана, файлът се криптира и Оценителната комисия не може да отвори документите. Оценителната комисия няма да извършва декриптиране на файловите и при представяне на частния ключ от страна на кандидатите.
Квалифицираният електронен подпис, с който се подписват документите по т. 1, букви  а/, б/, в/ и г/, както и по  т. 2 букви а/, б, в/, г/ и д/ следва да е валиден към датата на кандидатстване и да е с титуляр и автор - физическото лице, което е официален  представител на кандидата/партньора или с титуляр юридическото лице-кандидат/партньор, като автор на подписа в този случай следва да е официалния представител на предприятието-кандидат/партньора.

Кандидатите следва да се уверят, че всички документи са представени в изискуемата форма (всички декларации са попълнени по образец и подписани  с КЕП от толкова лица, колкото се изисква съгласно настоящите Условия за кандидатстване).

ВАЖНО: Достоверността на документите, приложени към Формуляра за кандидатстване, за които не се изисква да са подписани с КЕП, се удостоверява чрез подписването на Формуляра на кандидатстване посредством ИСУН 2020.
В случай че при проверката на документите по т. 1 букви от а/ до з/, от й/до л/, от н/ до х/, както и по т. 2 букви а/ до и/ бъде установена липса на документи и/или друга нередовност, Оценителната комисия ще изпраща до кандидатите (вкл. и за установени липси/нередовности за документите от партньори по т. 2) уведомление за установените нередовности посредством ИСУН. Кандидатите следва да представят липсващите документи/отстранят нередовностите (вкл. тези, касаещи документите по т. 2) в срок от една седмица от датата на изпращане на уведомлението в ИСУН. Уведомленията за установени нередовности ще се изпращат през ИСУН 2020 чрез електронния профил на кандидата, като кандидатът ще бъде известяван за посоченото електронно чрез електронния адрес, асоцииран към неговия профил. За дата на получаване на уведомлението се счита датата на изпращането му в ИСУН 2020. 
Неотстраняването на нередовностите в срок може да доведе до прекратяване на производството по отношение на кандидата, до получаване на по-малък брой точки от проектното предложение или до редуциране на разходи в бюджета на проекта.
Оценителната комисия може по всяко време да проверява декларираните от кандидатите данни, както и да изисква разяснения относно документите, представени съгласно т. 24 от Условията за кандидатстване.
Отстраняването на нередовностите в никакъв случай и при никакви обстоятелства не трябва да води до подобряване на качеството на проектните предложения.
Всяка информация, предоставена извън официално изисканата от Оценителната комисия, няма да бъде вземана под внимание. По изключение кандидатът може да  предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване на първоначалното проектно предложение и се предоставя писмено до Управляващия орган.
Техническият процес, свързан с представянето на допълнителна информация/документи, е описан в Ръководството за потребителя за модул “Е-кандидатстване” в ИСУН 2020. 
ВАЖНО: При деклариране на неверни данни от страна на кандидатите ще бъдат уведомявани органите на прокуратурата.
25. Краен срок за подаване на проектните предложения: 
Ще се прилага процедура на подбор на проекти с един  краен срок за кандидатстване.

Крайният срок за подаване на проектни предложения е 17:30 часа на 27.09.2017 г. 
ВАЖНО: В рамките на настоящата процедура кандидатите могат да подадат само едно проектно предложение
 при съобразяване на изискванията по т. 9 от настоящите Условия за кандидатстване. В случай че по настоящата процедура бъдат подадени проектни предложения от няколко свързани предприятия, осъществяващи сходна дейност, административен договор за предоставяне на безвъзмездна финансова помощ може да бъде сключен само с едно от тези предприятия. При установено наличие на посоченото обстоятелство, ще бъде издадено Решение за отказ за предоставяне на безвъзмездна финансова помощ на всяко проектно предложение от списъка с одобрени за финансиране проектни предложения, класирано след първото такова , което също е включено списъка с одобрени за финансиране проектни предложения/списъка с резервни проектни предложения. Под свързани предприятия се разбират предприятията по чл. 4, ал. 4-8 от Закона за малките и средните предприятия. Под сходна дейност следва да се разбира основна икономическа дейност, попадаща в същия клас (четирицифрен код) съгласно Класификация на икономическите дейности - КИД-2008 (Приложение У).
Кандидатите могат да задават допълнителни въпроси и да искат разяснения във връзка с Условията за кандидатстване до 3 седмици преди крайния срок за подаване на проектни предложения. Допълнителни въпроси могат да се задават само по електронната поща, посочена по-долу, като ясно се посочва наименованието на процедурата за подбор на проекти:
Адрес на електронна поща: development@mi.government.bg.
Отговорите на въпросите на кандидатите се публикуват на интернет страницата на Управляващия орган - www.opic.bg, както и в ИСУН 2020 в 10-дневен срок от получаването им, но не по-късно от две седмици преди изтичането на срока за кандидатстване.  

Разясненията се дават по отношение на Условията за кандидатстване, не могат да съдържат становище относно качеството на проектното предложение и са задължителни за всички кандидати. 
Няма да бъдат предоставяни отговори на въпроси, зададени по телефона. Няма да бъдат изпращани индивидуални отговори на зададени от кандидатите по процедурата въпроси.

26. Адрес за подаване на проектните предложения/концепциите за проектни предложения
Проектните предложения по настоящата процедура се подават по изцяло електронен път чрез ИСУН 2020  на следния интернет адрес: https://eumis2020.government.bg.
27. Допълнителна информация:

27.1. Процедура за уведомяване на неуспелите и одобрените кандидати и сключване на административни договори за предоставяне на безвъзмездна финансова помощ

При одобрен оценителен доклад, кандидатите/партньорите, чиито проектни предложения са предложени за финансиране, се поканват да представят в 10-дневен срок доказателства, че отговарят на изискванията за бенефициент, като представят необходимите документи.

А) С поканата ще бъдат изискани следните документи:

а/ Удостоверение от Националната агенция за приходите за липса на задължения на кандидата/партньора (издадено не по-рано от 6 месеца преди датата на представянето му) – оригинал или копие, заверено от кандидата/партньора;

б/ Удостоверение за липса на задължения към общината по седалището на УО и по седалището на кандидата/партньора (издадени не по-рано от 6 месеца преди датата на представянето им) –  оригинал или копие, заверено от кандидата/партньора;

От Удостоверенията по букви а/ и б/ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат/партньора за последната приключена финансова година.

Кандидат/партньор, който видно от Удостоверенията по букви а/ и б/ има задължения повече от 1 на сто от сумата на годишния общ оборот за последната приключена финансова година има право да представи доказателства, че е предприел мерки, които гарантират неговата надеждност. За тази цел кандидатът/партньор може да представи следните документи: документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.

в/ Свидетелство за съдимост на всички лица, с право да представляват кандидата/партньора (независимо от това дали заедно и/или поотделно, и/или по друг начин). (издадено не по-рано от 6 месеца преди датата на представянето му) - оригинал или копие, заверено от кандидата/партньора;
Когато за някое от горепосочените лица свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата/партньора. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.

г/ Нотариално заверено пълномощно в случаите, когато административният договор за предоставяне на безвъзмездна финансова помощ ще бъде подписан от лице, различно от законния/ите представител/и на кандидата/партньора съгласно Удостоверението за актуално състояние или вписванията в Търговския регистър – оригинал или копие, заверено от кандидата;
д/ Заявление за профил за достъп на ръководител на бенефициента до ИСУН 2020 (Приложение О към Условията за изпълнение) и/или Заявление за профил за достъп на упълномощени от бенефициента лица до ИСУН 2020 (Приложение П към Условията за изпълнение) – подписано от лице с право да представлява кандидата/партньора. В случаите, когато бенефициентът се представлява заедно от няколко физически лица, заявлението се попълва и подписва от всички от тях.
е/ Удостоверение, издадено на кандидата/партньора от органите на Изпълнителна агенция "Главна инспекция по труда" във връзка с обстоятелствата по чл. 54, ал. 1, т. 6 от ЗОП - оригинал или копие, заверено от кандидата/партньора.
ж/ Декларация за нередности (Приложение М към Условията за изпълнение) - подписана от лице с право да представлява кандидата/партньора. В случаите, когато кандидатът/партньорът се представлява заедно от няколко физически лица, заявлението се попълва и подписва от всички от тях.
з/ Декларация за съгласие данните на кандидата/партньора да бъдат предоставени от НСИ на УО по служебен път (Приложение Й към Условията за изпълнение) - подписана от лице с право да представлява кандидата/партньора. В случаите, когато кандидатът/партньорът се представлява заедно от няколко физически лица, заявлението се попълва и подписва от всички от тях.
Посочените документи се представят от одобрените кандидати при сключване на административните договори за предоставяне на безвъзмездна финансова помощ като, преди представяне на договорите за подпис, ще се извършва проверка за съответствие на кандидатите/партньорите с изискванията на чл. 25, ал. 2 от ЗУСЕСИФ въз основа на представените документи. 

Срокът за представяне на посочените документи е 10 дни, считано от датата на получаване на поканата.

Предмет на проверката преди сключване на административния договор за предоставяне на безвъзмездна финансова помощ ще бъде и обстоятелството дали кандидатът е регистриран по реда на Търговския закон.

Б) За документална проверка на декларираната категория предприятие при сключване на договорите за предоставяне на безвъзмездна финансова помощ одобрените кандидати/партньори следва да представят в горепосочения срок, указан от Управляващия орган и:

и/ Справка за обобщените параметри на предприятието, което подава Декларация за обстоятелствата по чл. 3 и чл. 4 на ЗМСП – Приложение Д, оригинал или копие, заверено от кандидата/партньора (не се изисква за независими предприятия по смисъла на чл. 4, ал. 2 и ал. 4 от ЗМСП). Документът се изисква за последните две приключени финансови години. 
й/ Следните документи, относими и отразяващи разпределението на капитала за периода, за който се декларират данни в Декларацията за обстоятелствата по чл. 3 и чл. 4 от Закона за малките и средните предприятия:

- Книга за акционерите - приложимо за акционерните дружества с поименни акции;

- Дружествен договор - приложимо за дружествата с ограничена отговорност, едноличните дружества с ограничена отговорност (учредителен акт), събирателните дружества и командитните дружества;

- Книга за акционерите и устав - приложимо за командитните дружества с акции;

- Устав - приложимо за сдруженията; 

- Справка за разпределение капитала на дружеството  – приложимо за акционерните дружества.

Посочените документи се представят като копие, заверено от кандидата/партньора, в случай че не са оповестени в Търговския регистър. В случай че при проверката на гореизброените документи бъде установена липса на документи и/или друга нередовност и същите са оповестени в Търговския регистър  и са в идентичен формат на образеца, в който са подадени към НСИ, документите няма да бъдат изисквани като това обстоятелство ще се проверява по служебен път съгласно чл. 23, ал. 6 от Закона за търговския регистър.
к/ Отчет за приходите и разходите и Счетоводен баланс
 за последните две приключени финансови години на кандидата/партньора във формат идентичен на този, в който са подадени към НСИ
 - оригинал или копие, заверено от кандидата/партньора;
л/ Отчет за заетите лица, средствата за работна заплата и други разходи за труд на кандидата/партньора за последните две приключили финансови години преди представянето им във формат идентичен на този, в който са подадени към НСИ - копие, заверено от кандидата/партньора. 

В случай че при проверката на документите по букви к/ и л/ бъде установена липса на документи и/или друга нередовност и същите са оповестени в Търговския регистър към  и са в идентичен формат на образеца, в който са подадени към НСИ, документите няма да бъдат изисквани като това обстоятелство ще се проверява по служебен път съгласно чл. 23, ал. 6 от Закона за търговския регистър.

ВАЖНО: Преди сключване на административния договор за предоставяне на безвъзмездна финансова помощ, Управляващият орган ще извършва проверка по същество на декларираната от одобрените кандидати категория на микро, малко или средно предприятие. Декларация по чл. 3 и чл. 4 от ЗМСП се представя и от кандидата преди сключване на административния договор за безвъзмездна финансова помощ при наличие на настъпили промени в декларираните обстоятелства на етап кандидатстване.
Преди сключване на административния договор, Управляващият орган ще извършва и документална проверка за включени проекти в списъка с одобрените за финансиране проектни предложения/списъка с резервни кандидати за свързани предприятия, осъществяващи сходна дейност. В случай че бъде установено наличие на посоченото обстоятелство, ще бъде издадено Решение за отказ за предоставяне на безвъзмездна финансова помощ на всяко проектно предложение от списъка с одобрени за финансиране проектни предложения, класирано след първото такова, което също е включено списъка с одобрени за финансиране проектни предложения/списъка с резервни проектни предложения.

В) Предмет на проверка  преди сключване на административен договор за безвъзмездна финансова помощ е и доказване с документи на следните, декларирани на етап кандидатстване, обстоятелства:
Във връзка с проверяваните обстоятелства по настоящия раздел, кандидатите следва да предоставят Справка за група предприятия за 2014, 2015 и 2016 г.  (ако е приложимо).  В случай че кандидатът не съставя посочената справка, същият следва да представи списък на предприятията, с които формира група предприятия (ако е приложимо).
м) Съгласно Регламент на Комисията (ЕС) №651/2014 недопустими са кандидати/партньори (и на ниво група), които са обект на неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар.

Преди сключване на административен договор, Управляващият орган извършва проверка на декларираното от одобрените кандидати/партньори обстоятелство на ниво група, касаещо неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар. Проверката е на база информация в Публичния регистър на ЕК - http://ec.europa.eu/competition/elojade/isef/index.cfm?clear=1&policy_area_id=3): проверка по вид решение – отрицателно решение с възстановяване.

н) Съгласно чл. 1, пар. 4, буква в) от Регламент на Комисията (ЕС) №651/2014 недопустими са кандидати/партньори (и на ниво група), които са в затруднено положение съгласно чл.2, пар.18 от същия регламент
. 

ВАЖНО: Преди сключване на административен договор, Управляващият орган ще извършва документална проверка на декларираното от одобрените кандидати/партньори обстоятелство на ниво група, касаещо затруднено положение. 

С оглед на горното, преди сключване на административен договор, в случай че е приложимо, кандидатите следва да представят Счетоводен баланс за последните две приключени финансови години по отношение на предприятията, с които формират група - копие, заверено от кандидата. 

В случай че при проверката на посочения документ бъде установена липса на документи и/или друга нередовност и същите са оповестени в Търговския регистър  и са в идентичен формат на образеца, в който са подадени към НСИ, документите няма да бъдат изисквани като това обстоятелство ще се проверява по служебен път съгласно чл. 23, ал. 6 от Закона за търговския регистър.

ВАЖНО: Проверката и определянето на „група“ от предприятия по букви м) и н) ще се извършва по отношение на предприятие майка и всички негови дъщерни предприятия, като: "предприятие майка" означава предприятие, което контролира едно или повече дъщерни предприятия и съответно „дъщерно предприятие" означава предприятие, което се контролира от предприятие майка, включително дъщерно предприятие на крайно предприятие майка. Проверката включва преценка във връзка с наличието на икономически субект имащ общ източник на контрол на основание не само представения консолидиран финансов отчет (за група предприятия), но и наличната информация в публичните регистри (вкл. Търговския регистър), отчитайки възможността общия източник на контрол да се осъществява, както от предприятия, така и от физически лица, участващи в управлението им.

о) Недопустими са кандидати/партньори по чл. 2, пар. 18, буква „г“ от Регламент на Комисията (ЕС) № 651/2014, които са получили помощ за оздравяване и все още не са възстановили заема или не са прекратили гаранцията, или са получили помощ за преструктуриране и все още са обект на план за преструктуриране.
С оглед на горното преди сключване на административния договор за предоставяне на безвъзмездна финансова помощ кандидатите/партньорите следва да представят Справка-извлечение за последната приключила финансова година от счетоводните сметки на кандидата/партньора по индивидуалния сметкоплан, утвърден от ръководството на предприятието, отчитащи приходите от дейността в т.ч., отчитащи нетните приходи от продажби, включително и приходите от финансирания и субсидии от държавата, както и отсрочени и разсрочени публични вземания - копие, заверено от кандидата.
Преди сключване на административния договор за предоставяне на безвъзмездна финансова помощ по процедурата ще бъде извършвана и служебна проверка в публичния регистър на Европейската комисия (http://ec.europa.eu/competition/elojade/isef/index.cfm?clear=1&policy_area_id=3), а също и в Информационна система "Регистър на минималните помощи" относно обстоятелството дали кандидатът е получавал помощ за оздравяване или съответно помощ за преструктуриране.
След представяне на допълнителните разяснения и/или доказателства и проверката им Управляващият орган преценява дали да бъде сключен административен договор за безвъзмездна финансова помощ с кандидата/партньорите или да бъде издадено мотивирано решение, с което се отказва предоставянето на безвъзмездна финансова помощ.

С кандидатите/партньорите, които не представят липсващите документи или представят документи, които не съответстват на изискванията, не се сключват административни договори за предоставяне на безвъзмездна финансова помощ и се издава мотивирано решение за отказ за предоставяне на безвъзмездна финансова помощ. На тяхно място ще бъдат поканени за договаряне съответния брой кандидати от резервния списък (в случай че такъв е съставен), по поредността на класирането им до изчерпване на общия наличен бюджет по процедурата. 

Когато при извършване на проверката по същество на представените от кандидатите/партньорите документи при сключване на административния договор за предоставяне на безвъзмездна финансова помощ, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответният броя кандидати от резервния списък (в случай че такъв е съставен), по поредността на класирането им в съответната категория предприятие, до изчерпване на общия наличен бюджет по процедурата.

Ако кандидат по одобрен за финансиране проект откаже сключване на административен договор за предоставяне на безвъзмездна финансова помощ, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им в съответната категория предприятие, до изчерпване на наличния бюджет по процедурата.

Управляващият орган издава мотивирано решение, с което отказва предоставянето на безвъзмездна помощ по отношение на всеки от кандидатите, включени в списъка на предложените за отхвърляне проектни предложения и основанията за отхвърлянето им в срок до 10 дни от одобрение на доклада на оценителната комисия. В срок до 10 работни дни от получаване на решението кандидатът може да поиска писмено допълнителни разяснения относно основанията за класирането/отхвърлянето му.  

Ръководителят на Управляващия орган взема мотивирано решение за отказ за предоставяне на безвъзмездна финансова помощ в следните случаи:

- за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;

-   при несъгласие на кандидата да сключи административен договор за предоставяне на БФП;

-   за проектни предложения, при които се предвижда финансиране в нарушение на чл.4, ал.4 на ЗУСЕСИФ;

- на кандидат/партньор, който не отговаря на изискванията за бенефициент или не е представил в срок доказателства за това;

- за проектни предложения, при които държавната помощ е недопустима или се надхвърлят прагът на допустимата държавна помощ или установените в акт на ЕС прагове за минимална помощ. 

Преди сключването на административния договор за БФП се извършва служебно кръстосана проверка на дейностите, предложени от потенциалните бенефициенти на помощта от ОПИК, с оглед избягване на двойно финансиране на дейности.

За извършване на проверката се използва: 

а) информацията от извършена справка за двойно финансиране в ИСУН и ИСУН 2020;

б)  информацията, предоставена от кандидата/партньора в проектното предложение;

в) при съмнение за непълна или невярна информация, предоставена от кандидата/партньора, се изпраща писмено искане до органа, сключил договор за финансиране на проект със същия кандидат относно предоставяне на допълнителна информация за характера на финансираните дейности;

г) други способи, които по преценка на екипа по договаряне по процедурата са приложими за проверка за липса на двойно финансиране.

Ако в резултат на извършената проверка се установи наличие на двойно финансиране на проект или на дейности от проекта, Ръководителят на Управляващия орган взема мотивирано решение за отказ за предоставяне на безвъзмездна финансова помощ. 

В случай че към датата на сключване на административния договор за предоставяне на безвъзмездна финансова помощ са настъпили промени в декларираните обстоятелства на етап кандидатстване в Декларацията за обстоятелствата по чл. 3 и чл. 4 от Закона за малките и средните предприятия (Приложение Д) и/или в Декларацията по чл. 25, ал. 2 от Закона за управление на средствата от европейските структурни и инвестиционни фондове и чл. 7 от ПМС 162/2016 г. (Приложение В), и/или в Декларация за партньорство (Приложение Щ)
 същите се попълват и представят отново от кандидата (вкл. партньора).

В случай че на етап договаряне при проверката по същество на декларираните данни се установи надвишаване на прага за минимални/държавни помощи за едно и също предприятие, се издава решение за отказ за предоставяне на безвъзмездна финансова помощ.

При подписване на административен договор за безвъзмездна финансова помощ, бенефициентът (вкл.партньорът) подписва Декларация за държавни/минимални помощи (Приложение Г)
.  Декларацията се представя в оригинал, попълнен по образец и става приложение към Административния договор за предоставяне на безвъзмездна финансова помощ.
След сключване на административен договор за предоставяне на безвъзмездна финансова помощ, с оглед спазване на изискванията за прозрачност на държавните помощи във връзка със Съобщението относно прозрачността, ще се публикува информация за предоставените държавни помощи в размер над 500 000 евро.

Уведомяването на неуспелите и одобрените кандидати за сключване на административни договори за предоставяне на безвъзмездна финансова помощ се извършва писмено. Управляващият орган не носи отговорност ако поради грешни и/или непълни данни за кореспонденция, предоставени от самите кандидати, те не получават кореспонденцията с Управляващия орган.
Всеки кандидат може да подаде до Ръководителя на Управляващия орган сигнал за предоставяне на невярна и/или подвеждаща информация от кандидати в процедури по предоставяне на безвъзмездна финансова помощ по ОПИК и/или от бенефициентите на безвъзмездна финансова помощ по ОПИК, които при изпълнение на договор, сключен по проект финансиран от Европейския фонд за регионално развитие, предоставят невярна и /или подвеждаща информация за вписване в регистъра и проверка.
28. Приложения към Условията за кандидатстване:

Примерни указания за попълване на електронен Формуляр за кандидатстване – Приложение А;
Декларация, че кандидатът е запознат с условията за кандидатстване и условията за изпълнение – Приложение Б;
Декларация, че партньорът е запознат с условията за кандидатстване и условията за изпълнение – Приложение Б1;

Декларация по чл. 25, ал. 2 от Закона за управление на средствата от европейските структурни и инвестиционни фондове и чл.7 от ПМС 162/2016 г. – Приложение В;
Декларация за държавни/минимални помощи – Приложение Г;
Декларация за обстоятелствата по чл. 3 и чл. 4 от Закона за малките и средните предприятия - Приложение Д;
Обобщение на финансовите данни на предприятието-кандидат за 2014, 2015 и 2016 г. -Приложение Е;

Техническа спецификация на предвидените за закупуване/наемане ДМА и софтуер, представляващ ДНА – Приложение Ж;
Сравнителен анализ на разработваната  иновация - Приложение З и З1;
Критерии  и методология за оценка на проектните предложения – Приложение И;

Приложение I към Договора за създаване на европейската общност – Приложение С;

Списък на общините в обхвата на селските райони на Република България - Приложение Т;
Класификация на икономическите дейности /КИД - 2008/ – Приложение У;

Списък с регионите за планиране и областите, попадащи в тях – Приложение Ф;
Използвани съкращения и основни дефиниции – Приложение Х.
Ниво на технологична готовност - Приложение Ц.
Извлечение от Формуляра за кандидатстване на английски език - Приложение Ч.
Декларация за партньорство – Приложение Щ. 
� Определянето на категорията на предприятията е в съответствие с разпоредбите на чл. 3 и чл. 4 от Закона за малките и средни предприятия, които не са в противоречие с определението за МСП съгласно Приложение I на Регламент (ЕС) № 651/2014.  


� По смисъла на чл. 2, пар. 2 от Регламент (ЕС) № 1407/2013 на Комисията.


� Съгласно дефиницията за „ефективно сътрудничество“ по чл. 2, пар. 90 от Регламент на Комисията (ЕС) № 651/2014, дадена в Приложение Х към настоящите Условия.


� Организации, допустими партньори съгласно т.1 от Раздел II от т. 11.1 „Критерии за допустимост на кандидатите и партньорите“ от настоящите условия.


� Кандидатите следва да изберат само един от горепосочените видове изследвания. Включването на индустриални научни изследвания и експериментално развитие в рамките на едно проектно предложение е недопустимо по настоящата процедура.


� В случай че проектното предложение включва повече от един партньор с различна категория съгласно ЗМСП, съответстваща на различен максимално допустим интензитет, е допустимо да има разминаване между интензитетите на отделни партньори. В Приложение А „Примерни указания за попълване на електронен Формуляр за кандидатстване“ е даден пример за попълване на т.5 „Бюджет от Формуляра за кандидатстване в гореописаната хипотеза.


� При окончателно плащане Управляващият орган извършва проверка дали сконтираната стойност на безвъзмездната помощ към сконтираната стойност на допустимите разходи е в рамките на допустимия интензитет при прилагане на следната формула: PV = FV/(1+i)t , където PV е сконтирана стойност, FV е реална стойност,  i е лихвеният процент, а t – периода на изпълнение в години.


� Висшето училище следва да е посочено в Регистъра на акредитираните висши училища към Министерството на образованието и науката - � HYPERLINK "http://www.mon.bg/?go=page&pageId=8&subpageId=167" ��http://www.mon.bg/?go=page&pageId=8&subpageId=167�, съгласно наличната информация в Регистъра на акредитираните висши училища към датата на извършване на проверката.


� Поради липса на самостоятелна правосубектност, факултетите към българските висши училища и действащите към факултетите обслужващи звена (по смисъла на чл. 25, ал. 3 от Закона за висшето образование), могат да кандидатстват по настоящата процедура единствено чрез висшето училище, към което те са създадени.


� Институтите или академичните специализирани звена на Българската академия на науките (БАН) следва да са посочени на интернет страницата на БАН - � HYPERLINK "http://www.bas.bg/" ��http://www.bas.bg/�


� Съгласно чл. 60 от Закона за администрацията „...Министерски съвет може да създава с постановление на свое подчинение или към министър експериментални лаборатории, изследователски институти...”.  


�"Предприятие" е всяко физическо лице, юридическо лице или гражданско дружество, което извършва стопанска дейност, независимо от собствеността, правната и организационната си форма.


� За да отговаря  на определението за „предприятие“, партньорът следва да извършва стопанска дейност.


� Бюджетни предприятия" са всички лица, прилагащи бюджети, сметки за средства от Европейския съюз и сметки за чужди средства съгласно Закона за публичните финанси, включително Националният осигурителен институт, Националната здравноосигурителна каса, държавните висши училища, Българската академия на науките, Българската национална телевизия, Българското национално радио, Българската телеграфна агенция, както и всички други лица, които са бюджетни организации по смисъла на § 1, т. 5 от допълнителните разпоредби на Закона за публичните финанси.


� Съгласно дефинициите, дадени в чл. 2, пар. 8, 9, 10, 11, 43, 44, 45 от Регламент на Комисията (ЕС) № 651/2014, т. 12 от Рамката за държавната помощ за корабостроенето и Приложение Х към настоящите Условия за кандидатстване.


� Проверка по отношение на обстоятелството дали кандидатите/партньорите (и на ниво група) попадат в определението за затруднено положение по чл.2, пар.18 от Регламент (ЕС) № 651/2014 ще бъде извършвана спрямо всички кандидати съгласно данни от Декларацията за минимални/държавни помощи, удостоверение за актуално състояние, налична информация в публичните регистри (вкл. Търговски регистър) и Годишен отчет за дейността за последните три приключени финансови  години (2014, 2015 и 2016 г.)


� Съгласно данни от формуляр „Счетоводен баланс“ на предприятието-кандидат, част от Годишния отчет за дейността, подаден към НСИ.


� Съгласно дефинициите, дадени в чл. 2 от Регламент на Комисията (ЕС) 1407/2013 и Приложение Х към настоящите Условия за кандидатстване


� Зя целите на настоящата процедура „научна организация“ се приема партньор, който отговаря на критериите за допустимост на партньорите, детайлно описани в т.11.1 от Условията за кандидатстване


� Проектите, реализирани в тематичната област, следва да са съобразени с критериите за недопустимост на кандидатите, описани в т.11.2,  и по-специално демаркацията с ПРСР и ограниченията за предприятията от секторите на рибарството и аквакултурите, първично производство на селскостопански продукти; преработката и продажбата на селскостопански продукти.


� Съгласно дефиницията за „индустриални научни изследвания“ по чл. 2, пар. 85 от Регламент на Комисията (ЕС) № 651/2014, дадена в Приложение Х към настоящите Условия.


� Съгласно дефиницията за „експериментално развитие“ по чл. 2, пар. 86 от Регламент на Комисията (ЕС) № 651/2014, дадена в Приложение Х към настоящите Условия.


� Съгласно дефиницията за „започване на работата по проекта“ по чл. 2, пар. 23 от Регламент на Комисията (ЕС) № 651/2014, дадена в Приложение Х към настоящите Условия.


� В съответствие с чл. 125, пар. 5 от Регламент (ЕС, ЕВРАТОМ) № 966/2012 г. печалбата се определя като надвишаването на постъпленията спрямо допустимите разходи направени от бенефициента по съответния проект в момента на предявяване на искане за окончателно плащане на отпусната по проекта безвъзмездна помощ. Посочените постъпления се ограничават до прихода, генериран от дейностите по проекта.


� Посоченото увеличение от 10% е недопустимо за разходите за наем на оборудване и инструменти, представляващи ДМА.


� Приложим режим „Помощи за проекти за научноизследователска и развойна дейност“ съгласно чл. 25 от Регламент (ЕС) № 651/2014


� Сумата не включва здравните и осигурителни вноски за сметка на работодателя.


� Част от пространството на сграда


� Съгласно дефиницията за „сделка между несвързани лица“ по чл. 2, пар. 89 от Регламент на Комисията (ЕС) № 651/2014, дадена в Приложение Х към настоящите Условия.


� Спомагателни материали, които не представляват ДМА.


� Във връзка с чл.25, т.3, б.д) от Регламент на Комисията (ЕС) № 651/2014.


� Приложим режим „de minimis“ съгласно Регламент (ЕС) № 1407/2013.


� Разходите за доставка, монтаж, инсталиране, изпитване и въвеждане в експлоатация на оборудване/машини/съоръжения следва да бъдат включени в общата стойност на съответните активи, посочени в бюджета на проекта (т. 5 от Формуляра за кандидатстване). В случай че са посочени в отделни редове в бюджета на проекта, същите ще бъдат премахнати от бюджета. Дефиницията за материални активи е посочена в Приложение Х към настоящите Условия.


� Посочените условия са дадени и в Приложение Х.


� Съгласно дефиницията за започване на работата по чл. 2, пар. 23 от Регламент на Комисията (ЕС) № 651/2014, дадена в Приложение Х към настоящите Условия.


� Проектите, реализирани в тематичната област, следва да са съобразени с критериите за недопустимост на кандидатите, описани в т.11.2,  и по-специално демаркацията с ПРСР и ограниченията за предприятията от секторите на рибарството и аквакултурите, първично производство на селскостопански продукти; преработката и продажбата на селскостопански продукти.


� Областите, които попадат в Северозападен район за планиране са посочени в Приложение Ф към настоящите Условия.


� Пета рамкова програма, Шеста рамкова програма, Седма рамкова програма, Хоризонт 2020 (вкл. ECSEL Joint Undertaking), Competitiveness and Innovation Framework Programme (CIP).


� Еко-иновациите се определят като всяка форма на иновация, в резултат на която е налице, или е насочена към значителен и видим напредък към целта за устойчиво развитие чрез намаляване на въздействието върху околната среда, повишаване на устойчивостта към натиска върху околната среда или постигане на по-ефективно и отговорно използване на природните ресурси.


� По смисъла на чл. 2, пар. 2 от Регламент (ЕС) № 1407/2013 на Комисията.


� Посоченият таван се прилага независимо от формата на помощта de minimis или от преследваната цел и без значение дали предоставената от държавата членка помощ се финансира изцяло или частично със средства, произхождащи от Съюза.


� Ръководството може да бъде намерено на следния интернет адрес: 


� HYPERLINK "https://eumis2020.government.bg/docs/guide.pdf%20" ��https://eumis2020.government.bg/docs/guide.pdf� 


� Еко-иновациите се определят като всяка форма на иновация, в резултат на която е налице, или е насочена към значителен и видим напредък към целта за устойчиво развитие чрез намаляване на въздействието върху околната среда, повишаване на устойчивостта към натиска върху околната среда или постигане на по-ефективно и отговорно използване на природните ресурси


� Управителят/съдружниците следва да са вписани в Търговския регистър към датата на обявяване на процедурата  (28.06.2017 г.)


� За целите на настоящите Условия под „лице с право да представлява кандидата“ следва да се разбира официален представител на предприятието.


Валиден КЕП към датата на кандидатстване с титуляр и автор - физическото лице, което е официален  представител на кандидата или КЕП с титуляр юридическото лице-кандидат, като автор на подписа в този случай следва да е официалния представител на предприятието-кандидат


� Валиден КЕП към датата на кандидатстване с титуляр и автор - упълномощеното физическо лице или КЕП с титуляр юридическото лице-кандидат, като автор на подписа в този случай следва да е упълномощеното физическо лице или КЕП с титуляр юридическо лице, различно от кандидата, но изрично упоменато в представеното към проектното предложение пълномощно, като автор на подписа в този случай следва да е физическото лице официален представител на  упълномощеното юридическо лице.


� Текстовете на английски език в Приложение Ч следва да бъдат идентични на тези на български език, като осигуряването на съответствие между тях е отговорност и задължение на кандидата.


� В случай че документите са представени на чужд език, то те задължително следва да бъдат придружени от превод на български език. 


В случаите, в които в документите не е упоменато дали цената е с включено ДДС се счита:


- при български доставчици - описаната стойност в офертата е с ДДС, т.е. при изчисление на цената е необходимо да се извади ДДС.


- при чуждестранни доставчици - описаната стойност в офертата е без ДДС.


� Непредставянето на документа няма да доведе до отхвърляне на проектното предложение, но ще  доведе до редуциране на разходи в бюджета на проектното предложение (т. 5 от Формуляра за кандидатстване).


� В случай че документите са представени на чужд език, то те задължително следва да бъдат придружени от превод на български език. 


В случаите, в които в документите не е упоменато дали цената е с включено ДДС се счита:


- при български доставчици - описаната стойност в офертата е с ДДС, т.е. при изчисление на цената е необходимо да се извади ДДС.


- при чуждестранни доставчици - описаната стойност в офертата е без ДДС.


� Непредставянето на документа няма да доведе до отхвърляне на проектното предложение, но ще  доведе до редуциране на разходи в бюджета на проектното предложение (т. 5 от Формуляра за кандидатстване).


� Текстовете на български и английски език в Сравнителния анализ следва да бъдат идентични, като осигуряването на съответствие между тях е отговорност и задължение на кандидата.


� Посоченият документ е част от Годишния отчет за дейността на кандидата. Съгласно чл. 92, ал.З, чл.219, ал.4, чл.252, ал.2, чл.259, ал.З от ЗКПО и чл.51 от ЗДДФЛ, юридическите и физическите лица заедно с годишната данъчна декларация подават и Годишен отчет за дейността (в сила от 01.01.2010 г.). Документът не се изисква за едноличните търговци, които не подлежат на задължителен независим финансов одит и на които размерът на нетните приходи от продажби за текущата година не надхвърля 100 000 лв. В този случай се представя Справка за предприятието към Годишния отчет за дейността на кандидата.


За кандидатите, които са регистрирани/установени в държава-членка на Европейското икономическо пространство - аналогичен документ, издаден от еквивалента организация в съответната държава, задължително придружен от превод на български език, заверен от кандидата.


� Документът не е изискуем за партньори, които са бюджетни предприятия


� В случай че един и същи кандидат е подал повече от едно проектно предложение, Оценителната комисия разглежда само последното постъпило проектно предложение, а предходните се считат за оттеглени.


� Съгласно чл. 32, ал. 3 от Закона за счетоводството „Годишните финансови отчети на едноличните търговци, които не подлежат на задължителен независим финансов одит и на които размерът на нетните приходи от продажби за текущата година не надхвърля 100 000 лв., могат да се състоят само от отчет за приходите и разходите”. В този случай се представя целият отчет за приходите и разходите към Годишния отчет за дейността на кандидата.


� Когато кандидатът съставя консолидиран финансов отчет или участва в консолидация, следва да бъдат представени консолидирани Отчет за приходите и разходите и Счетоводен баланс за последната приключена финансова година.


� Проверка по отношение на обстоятелството дали одобрените кандидати (и на ниво група) попадат в определението за затруднено положение по чл.2, пар.18 от Регламент (ЕС) № 651/2014 ще бъде извършвана спрямо всички одобрени кандидати.


� Декларацията за партньорство (Приложение Щ) се попълва и подписва само от партньора/ите, а не и от бенефициента.


� Декларацията за държавни/минимални помощи (Приложение Г) се попълва и подава отново независимо дали са настъпили промени в декларираните обстоятелства на етап кандидатстване. 

